PATVIRTINTA

Lazdijų r. Krosnos

mokyklos direktoriaus

2017 m. .....................d.

įsakymu Nr. ....

**LAZDIJŲ R. KROSNOS MOKYKLOS**

**IKIMOKYKLINIO UGDYMO PROGRAMA**

**2017 m.**

**TURINYS**

I. BENDROSIOS NUOSTATOS 3

1.1. Informacija apie švietimo teikėją 3

1.2. Vaikai ir jų poreikiai 3

1.3. Mokytojų ir kitų specialistų pasirengimas 3

1.4. Įstaigos savitumas 3

1.5. Ikimokyklinio ugdymo organizavimą reglamentuojantys dokumentai 3

1.6.Tėvų (globėjų) ir vietos bendruomenės poreikiai 4

II. IKIMOKYKLINIO UGDYMO PRINCIPAI 4

III. TIKSLAS IR UŽDAVINIAI 5

IV. UGDYMO TURINYS 6

5.1. Socialinė kompetencija 6

5.2. Sveikatos saugojimo ir stiprinimo kompetencija 6

5.3. Pažinimo kompetencija 6

5.4. Kalbos ir komunikavimo kompetencija 6

5.5. Meninė kompetencija 6

V. UGDYMO METODAI IR PRIEMONĖS 7

VI. IKIMOKYKLINIO UGDYMO TURINIO IŠDĖSTYMAS 11

VII. UGDYMO PASIEKIMAI IR JŲ VERTINIMAS 41

VIII. NAUDOTI ŠALTINIAI IR LITERATŪRA 43

**I. BENDROSIOS NUOSTATOS**

1.1. Informacija apie švietimo teikėją:

1.1.1. Lazdijų r. Krosnos mokykla;

1.1.2. Teisinė forma – savivaldybės biudžetinė įstaiga;

1.1.3. Grupė – bendrojo ugdymo mokykla;

1.1.4. Tipas – pagrindinė mokykla;

1.1.5. Adresas – Ateities g. 37, Krosnos mstl. Lazdijų r. sav. LT – 67443.

1.2. Vaikai ir jų poreikiai.

Lazdijų r. Krosnos mokyklos ikimokyklinio ugdymo programa vykdoma Lazdijų r. Krosnos mokyklos ikimokyklinio ugdymo skyriuje (toliau – skyrius), Vyturio g. 3, Krosnos mstl., Krosnos sen., Lazdijų r. sav. LT-67071. Skyrių lanko 1-6 metų vaikai. Vaikai labai skirtingi, jie nevienodai greitai auga, bręsta, jų gyvenimo ritmas individualus, skirtinga asmeninė patirtis, skirtingai jaučia, patiria, pažįsta, kuria savas mąstymo taisykles, tačiau sparčiau ar lėčiau žengia tuo pačiu vystymosi keliu. Vaikai yra skirtingų gebėjimų, kurie mažiau ar daugiau atitinka jų amžių. Ikimokyklinio ugdymo programa orientuota į vaiko poreikių tenkinimą, jų plėtojimą, ankstyvajam ir ikimokykliniam amžiaus tarpsniui svarbių gebėjimų nuoseklų ugdymą. Vaikų poreikiai tenkinami per vaiko kompetencijų ugdymą.

1.3. Mokytojų ir kitų specialistų pasirengimas.

Skyriuje dirbantys pedagogai atitinka ikimokyklinio ugdymo pedagogams keliamus kvalifikacinius reikalavimus. Visi skyriaus darbuotojai turi svarbiausias prigimtines savybes: meilę vaikams, pakantumą bei bendrąsias žmogaus savybes: dorovingumą, dvasingumą, intelektualumą.

1.4. Įstaigos savitumas.

Skyrius yra Krosnos miestelyje, per kurį teka Sūravos upelis. Miestelis turi savo kultūrines tradicijas, kurios nuolat tobulinamos. Vaikams įdomu aplankyti žymiausius šio krašto paminklus: Ramanavo ąžuolą, Birščių Liepos Baublį, paminklą žuvusiems už Lietuvos laisvę. Pedagogai siekia ugdyti vaikų meilę ir pagarbą gamtai. Darželis bendradarbiauja su Krosnos seniūnija, miestelio bendruomene, biblioteka bei kultūros namais. Dalyvauja įvairiuose seniūnijos organizuojamuose renginiuose.

1.5. Ikimokyklinis ugdymas organizuojamas atsižvelgiant į šiuos dokumentus:

1.5.1. Jungtinių tautų vaiko teisių konvencija, ratifikuota 1995 m. liepos 3 d. Lietuvos respublikos įstatymu Nr. I – 983. Įstaiga, organizuodama ikimokyklinį ugdymą, stengiasi suteikti šeimai, kaip pagrindinei visuomenės ląstelei, pagalbą auginant vaiką. Be to, siekiame sudaryti sąlygas vaikui, sugebančiam suformuluoti savo pažiūras, laisvai reikšti savo nuomonę visais jį liečiančiais klausimais. Vaiko pažiūroms taip pat skiriame ypatingą dėmesį. Kaip teigiama šio dokumento 16 straipsnyje ,,Nė vienas vaikas neturi patirti savavališko ar neteisėto kišimosi į jo <...> asmeninį gyvenimą“. Akcentuojame konfidencialumo svarbą bendraujant su vaiku ir jo artimaisiais;

1.5.2. Ikimokyklinio amžiaus vaikų pasiekimų aprašas, kuris padeda ikimokyklinio ugdymo pedagogams ir kitiems ugdytojams atpažinti vaikų ugdymosi pasiekimus ir poreikius, padeda tikslingai rengti ir atnaujinti įstaigos ikimokyklinio ugdymo programą, padeda įgyvendinti ugdymo turinį, jį pritaikant kiekvienam vaikui ir vaikų grupei, leidžia stebėti ir fiksuoti vaikų pažangą ir tikslingai ugdyti kiekvieną vaiką.

Programa parengta vadovaujantis Ikimokyklinio ugdymo programų kriterijų aprašu, ikimokyklinio amžiaus vaikų pasiekimų aprašu bei pagrindiniais teisiniais dokumentais, reglamentuojančiais ikimokyklinio ugdymo(-si) veiklą: Lietuvos Respublikos švietimo įstatymu, Vaiko teisių konvencija, Lietuvos Respublikos vaiko teisių apsaugos pagrindų įstatymu, Vaiko gerovės politikos koncepcija, Lietuvos Respublikos Konstitucija.

1.6. Tėvų (globėjų) ir vietos bendruomenės poreikiai.

Tėvai tikisi, kad vaikas įstaigoje jausis saugus, mylimas ir augs sveikas. Vaikas išmoks bendrauti su kitais vaikais, įgis žinių. Ši ikimokyklinio ugdymo programa svarbi vaiko socialinei, kultūrinei patirčiai kaupti, ugdymo(-si) netolygumams lyginti bei jų sveikatai stiprinti. Vietos bendruomenės socialinė padėtis įtakoja, kad kartu būtų teikiamos ugdymo ir socialinės paslaugos.

**II. IKIMOKYKLINIO UGDYMO PRINCIPAI**

2. Ikimokyklinis vaikų ugdymas(-is) grindžiamas šiais principais:

2.1. **Demokratiškumo principas.**

Vaikai, tėvai, pedagogai yra ugdymo proceso kūrėjai.

2.2. **Humaniškumo** **principas.**

Pastebimas ir gerbiamas kiekvienas vaikas, palaikomi vaikų sumanymai, džiaugiamasi jų laimėjimais. Pedagogų ir vaikų santykiai grindžiami tarpusavio pasitikėjimu, atsakomybe, pagarba kito nuomonei.

2.3. **Sveikatingumo principas.**

Vaikas ugdosi nuostatą savarankiškai laikytis asmens higienos, aktyvios veiklos, poilsio ir maitinimosi ritmo, pratinasi saugoti savo ir kitų fizinę ir psichinę sveikatą, švarinti aplinką, saugiai jaustis ir elgtis artimiausioje aplinkoje.

2.4. **Diferencijavimo (individualizavimo) principas.**

Padėti vaikui jaustis visaverte asmenybe, atsižvelgti į kiekvieno vaiko individualius poreikius, galimybes, interesus.

2.5. **Tęstinumo principas.**

Ikimokyklinio ugdymo turinys suderintas su priešmokyklinio ugdymo turiniu.

2.6. **Konfidencialumo principas.**

Garantuoti, kad apie vaikų pasiekimus ir jų vertinimą informacija nebus viešinama. Apie vaiko ugdymą(-si) ir jo vystymą(-si) tėvams ir su vaiku dirbantiems specialistams informacija teikiama individualiai.

2.7. **Grįžtamojo ryšio principas.**

Skatinamas šeimos ir pedagogo keitimasis informacija apie vaiko ugdymą(-si), nuolatinis ugdomojo proceso vertinimas, pedagogo veiklos refleksija padedanti analizuoti vaikų pasiekimus ir inspiruojanti kokybinius pokyčius.

Tėvų ir pedagogų bendravimas ir bendradarbiavimas grindžiamas pasitikėjimu, abipuse pagarba bei dėmesiu. Siekiama, kad Mokyklos personalas ir šeimos taptų ugdymo proceso partneriai. Sąveikaujant su šeima vadovaujamasi principu, kad viskas, kas daroma, daroma vaiko labui.

**III. TIKSLAS IR UŽDAVINIAI**

3. Ikimokyklinio ugdymo(-si) tikslas ir uždaviniai:

3.1. Tikslas: atsižvelgiant į pažangiausias mokslo ir visuomenės raidos tendencijas kurti sąlygas padedančias vaikui tenkinti prigimtinius, kultūros, taip pat ir etninės, socialinius, pažintinius poreikius.

3.2. Uždaviniai:

3.2.1. padėti vaikui pažinti jį supančią aplinką, suvokti pasaulį, kuriame jis gyvena, sudaryti sąlygas pačiam tyrinėti, atrasti;

3.2.2. priimti vaiką tokį, koks jis yra, gerbti ir palaikyti vaiko žaidimą, sudaryti sąlygas jo plėtotei, garantuojant vaiko saugumą, turiningą, džiugų ir kūrybišką ugdymą;

3.2.3. skatinti vaikus veikti, bendrauti su bendraamžiais ir suaugusiais, kartu plėtojant jo emocinę, socialinę ir kultūrinę patirtį;

3.2.4. bendradarbiaujant su šeima sudaryti sąlygas kokybiškam ugdymuisi skirtingas socialines sąlygas turintiems, skirtingų poreikių ir gebėjimų vaikams;

3.2.5. saugoti ir stiprinti vaiko psichinę ir fizinę sveikatą, padėti adaptuotis naujoje ugdymosi aplinkoje, tenkinti aktyvumo ir judėjimo poveikį.

3.3 Ugdymo vertybės.Ori, laisva, smalsi, kūrybiška, sveika, sėkmingai besiugdanti, bendraujanti, aktyvi bendruomenės dalyvė, tolerantiška asmenybė.

3.4. Esminė ugdymo nuostata.Nuo 1-jų iki 6-erių metų kiekvienoje iš ugdymo(-si) ir pasiekimų vertinimo sričių įgytas santykis su savimi ir kitais bei su aplinka.

**IV. UGDYMO TURINYS**

Ugdymo turinys modeliuojamas apimant visų vaikui reikalingų kompetencijų ugdymą:

4.1. Socialinė kompetencija apima vaikų savęs ir aplinkos suvokimą, savo ir kitų žmonių emocijų, jausmų, elgesio ypatumų pažinimą ir išraišką, savarankiškumo skatinimą, savikontrolės įgūdžių, tolerancijos ugdymą, susijusi gyvenimo su socialine aplinka ir gamta jausmo skatinimą, meilės gamtai ugdymą. Kompetencija apima šias vaiko pasiekimų sritis: Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas ir atkaklumas (14 sritis), Problemų sprendimas (16 sritis).

4.2. Sveikatos saugojimo ir stiprinimo kompetencija apima vaikų sveikatos saugojimą ir stiprinimą, sveikos gyvensenos įgūdžių ugdymą, judėjimo poreikio tenkinimą. Kompetencija apima šias vaiko pasiekimų sritis: Kūrybiškumas (17 sritis), Meninė raiška (12 sritis), Estetinis suvokimas (13 sritis).

4.3. Pažinimo kompetencija apima domėjimąsi viskuo, kas supa vaiką: gamta, jos reiškiniais, žmonėmis jų jausmais, darbu, kūryba, daiktais, technika, įvairia veikla ir pan. Ugdyti vaikų saviraišką, mąstymo pradmenis, skatinti poreikį tyrinėti ir atrasti, keisti, kurti, siekiant užbaigti iki galo pradėtą darbą ar sumanymą. Kompetencija apima šias vaiko pasiekimų sritis: Mokėjimas mokytis (18 sritis), Savireguliacija ir savikontrolė (4 sritis), Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas ir atkaklumas (14 sritis), Problemų sprendimas (16 sritis).

4.4. Kalbos ir komunikavimo kompetencijaapima kalbėjimo ir bendravimo su vaikais ir suaugusiais skatinimą, aktyviojo ir pasyviojo žodyno turtinimą ugdant pasakojimo įgūdžius ir gebėjimą klausyti, meilės gimtajai kalbai ugdymą, vaikų literatūros kūrinių pažinimą. Kompetencija apima šias vaiko pasiekimų sritis: Savireguliacija ir savikontrolė (4 sritis), Sakytinė kalba (8 sritis), Rašytinės kalba (9 sritis), Meninė raiška (12 sritis).

4.5. Meninė kompetencija apima įvairių meno šakų raiškos priemonių pažinimą, gebėjimo reikšti savo nuotaiką, jausmus, mintis bei santykį su pasauliu įvairiomis meninės raiškos priemonėmis ugdymą, saviraiškos, kūrybiškumo skatinimą, kalendorinių švenčių ir liaudies papročių pažinimą. Kompetencija apima šias vaiko pasiekimų sritis: Kūrybiškumas (17 sritis), Meninė raiška (12 sritis), Estetinis suvokimas (13 sritis).

**V. UGDYMO METODAI IR PRIEMONĖS**

5.1. Ugdytojų veiklos metodai ir priemonės:

Kuriama saugi ir sveika, kūrybiškumą skatinanti aplinka, tikslingai parenkamos meninės priemonės, puoselėjami geranoriški vaikų ir ugdytojų bei tėvų ir ugdytojų santykiai.

5.2. Įgyvendinant programą naudojami įvairūs ugdymo metodai:

5.2.1. vaizdiniai (demonstravimas, vaizdinės priemonės);

5.2.2. praktiniai (ugdymas per veiklą, eksperimentai, tyrinėjimai);

5.2.3. žodiniai (pasakojimas, pokalbis, aiškinimas);

5.2.4. sportinės veiklos( estafetės, varžybos, komandiniai žaidimai, fiziniai pratimai);

5.2.5. IKT taikymas (praktiniai užsiėmimai, vaizdo medžiagos stebėjimas ir analizavimas);

išvykos, ekskursijos, susitikimai.

Palaikoma savaiminė vaikų veikla, sukuriamos sąlygas jos įgyvendinimui, skatinami nauji sumanymai. Turtinama vaiko patirtis, skatinant jį patį tyrinėti, ieškoti informacijos, atrasti, spręsti problemines situacijas. Vaikai skatinami pasiūlytą pedagogo idėją įgyvendinti savaip, jau žinomus veiklos būdus pritaikyti naujose situacijose. Vaikų ugdymas (auklėjimas, lavinimas) organizuojamas per ikimokyklinukams svarbiausią veiklą – žaidimą, pačių vaikų patyrimą ir išgyvenimus.

Planuojant ugdomąją veiklą, pedagogai ir specialistai kūrybingai naudojasi Ikimokyklinio ugdymo skyriuje sukaupta metodine medžiaga ir įvairiomis priemonėmis.

5.3. Ugdymo priemonės:

5.3.1. Ikimokyklinio ugdymo skyriuje siekiama, kad mokymo priemonės:

5.3.1.1. tenkintų vaiko poreikį žaisti, bendrauti, judėti;

5.3.1.2. skatintų norą puoselėti ir saugoti savo ir kitų sveikatą;

5.3.1.3. skatintų vaiko savarankiškumą, saviraišką, kūrybingumą, meninių gebėjimų ugdymą(-si).

5.3.2. Priemonių grupės:

5.3.2.1. aplinkos kūrimas – pedagogai kartu su vaikais ir jų tėvais, kuria jaukią, patogią, vaikų amžių ir poreikius atitinkančią bei įvairiapusį ugdymą skatinančią aplinką. Siekiama, kad aplinka skatintų vaiko poreikį judėti, veikti, pažinti, kurtų jaukumą, būtų funkcionali;

5.3.2.2. mokymo priemonės (daiktai, žaislai, knygos, įvairios medžiagos ir kt.) – pedagogai siekia, kad mokymo priemonės atitiktų vaikų amžių, individualius esamus gebėjimus, žadintų norą pažinti, lavintų loginį mąstymą, aktyvų kūrybingumą, norą žaisti drauge;

5.3.2.3. pažintinės – edukacinės išvykos, renginiai, tradicinės šventės – vaikų veikla, papildanti ugdymo turinį.

5.4. Programos įgyvendinimui naudojamos priemonės:

**5.4.1. Priemonės socialinei kompetencijai ugdyti:**

|  |  |  |
| --- | --- | --- |
| Priemonių grupės | Pagrindinės ugdymo priemonės | Papildomos ugdymo priemonės |
| Individualaus naudojimo priemonės | Asmeninis žaislas, albumas, segtuvas su grupės gyvenimo nuotraukomis, piešiniais ir kt. | Pratybų knygelės;  ūgio matuoklė;  aplankai (darbeliams sudėti); kalendoriai (stalo, sienos, proginiai) ir pan. |
| Bendro naudojimo priemonės | Popierinės kortelės vardui; žaislai vaikams džiuginti, žaidimui su muilo burbulais, balionai;  Lietuvos ir regiono žemėlapiai; Lietuvos Respublikos vėliava, gaublys;  saugaus eismo ir elgesio kortelės, knygelės, paveikslėliai, dėlionės, stalo žaidimai;  nuotaikų kortelės;  siužetiniai žaislai (lėlės, vežimėliai, baldai, indeliai, drabužiai);  įvairių profesijų atributai; automobiliai, buities ir kt. daiktai; žaidimai poromis, keliese (domino, loto);  atsipalaidavimo žaislai (minkšti žaislai, kamuoliukai spaudymui rankomis);  priemonės šviesos ir šešėlių žaismui; veidrodžiai;  raminančios, aktyvinančios ir kt.  muzikos įrašai ir kt. | Švenčių atributika (popierinės girliandos, širdelės, kaukės, žaislai eglutei ir kt.); pasaulio žemėlapis, įvairūs vietovių, kelionių ir kt. žemėlapiai;  Lietuvos Respublikos herbas, gimtojo miestelio herbas;  Socialinio turinio vaikiškos knygos, žurnalai; interesų kortelės, paveikslėliai; poelgio - pasekmės paveikslėliai arba kartoninės dėlionės;  siužetiniai ir minkšti žaislai, daiktų modeliai;  žaislai, skirti žaidimui poromis (šachmatai, šaškės), keliese (įvairūs stalo žaidimai); žaislai, žaidimai – galvosūkiai;  statybinės detalės su sraigtais ir veržlėmis (medinės, plastmasinės, metalinės ir kt.), kaladėlės (Duplo, Lego ir kt.), teminiai jų rinkiniai, konstruktoriai, mozaikos, medinės, plastmasinės, kartoninės dėlionės (Puzzle ir kt.);  širmelės, užtiesalai, dėžės, krepšiai, pagalvėlės, kilimėliai; vaikiška bižuterija (karoliai, segės, dirželiai), rūbai, skraistės ir kt., skirti persirenginėjimui, „puošimuisi“;  kompiuteriniai žaidimai, skatinantys vaiką išbandyti naują veiklą ir kt. |

**5.4.2. Priemonės sveikatos saugojimo ir stiprinimo kompetencijai ugdyti:**

|  |  |  |
| --- | --- | --- |
| Priemonių grupės | Pagrindinės ugdymo priemonės | Papildomos ugdymo priemonės |
| Individualaus naudojimo priemonės | Servetėlės, rankšluosčiai, dantų šepetėlis, pasta. | Pirštų, delnų, pėdų atspaudų darymo  medžiagos (dažai, molis, smėlis ir kt.) |
| Bendro  naudojimo  priemonės | Higienos reikmenys (muilas); kaspinai, skarelės, skraistės šokiui; lankai, šokdynės, virvutės, kamuoliai, kėgliai, badmintonas; treniruokliai (batutas ir kt.); šiurkštūs, gruoblėti kilimėliai; sūpuoklės, sienelės, kopėčios, laipiojimo virvės, gimnastikos suoleliai, čiužiniai;  priemonės estafetėms, kliūtims; audeklo atraižos, elastingas popierius, rupus žvyras, nugludinti akmenėliai;  paspirtukai;  rogutės ir kt. | Paveikslėliai, knygelės, dėlionės, loto augimo ir sveikatos temomis;  vaikams pritaikyti indai ir stalo įrankiai, buities technika, skirta maistui ruošti; priemonės varstymui, segiojimui, raišiojimui;  įvairios spynos, užraktai ir raktai; kabliukai;  kamuoliai, skirti šokuoti, suptis;  supamieji žaislai;  grūdinimosi priemonės (indai vandeniui  ir kt.);  riedantys žaislai (karučiai, automobiliai, traukiniai ir kt.) ir pan. |

**5.4.3. Priemonės pažinimo kompetencijai ugdyti:**

|  |  |  |
| --- | --- | --- |
| Priemonių grupės | Pagrindinės ugdymo priemonės | Papildomos ugdymo priemonės |
| Bendro naudojimo priemonės | Rašomoji lenta;  lentynėlės, spintelės, dėžės, krepšiai žaislams, medžiagoms ir priemonėms;  informaciniai leidiniai (knygos, plakatai, enciklopedijos, stalo žaidimai ir kt.);  gyvūnų, augalų, gamtovaizdžių ir gamtos paminklų paveiksliukai, nuotraukos;  raidžių, skaičių, formų, dydžių, spalvų kortelės;  priešingybių, priežasties – pasekmės, nuoseklumo, dalies ir visumos paveikslėliai, kortelės;  smėlis, smėlio dėžės, akmenukai, gamtinė medžiaga;  didinamieji stiklai, indai ir priemonės eksperimentavimui (mėgintuvėliai, piltuvėliai, vamzdeliai, matuokliai,  pipetės, kempinės, vandenį sugeriančios medžiagos, indai bei priemonės žaidimui su smėliu ir vandeniu, muilo burbulai, žaislinės plunksnos ir kt.);  laikrodis, kompasas, termometrai (vandens, oro, kūno šilumos), įvairios ilgio matavimo priemonės, svirtinės  svarstyklės;  skaičiavimo pagaliukai, skaičiuotuvai, specialios didaktinės skaičiavimo priemonės;  erdvinės ir plokštuminės geometrinės figūros;  pinigų pavyzdžiai;  žaislai tapatinimui, grupavimui, rūšiavimui, serijų dėliojimui; išardomieji ir sudedamieji žaislai, daiktų modeliai;  aitvarai (popieriniai, plastmasiniai, medžiaginiai ir kt.) ir pan. | Flanelinė lenta, kilnojamoji magnetinė  lenta;  puodeliai, laistytuvai gėlėms;  žmonių buities, profesijų atributai: įrankiai, rakandai (sodo įrankiai, namų tvarkymo priemonės, meistravimo įrankiai ir priemonės);  techniniai žaislai (žybsintys, pypsintys; prisukami, inerciniai, elektriniai, t. y. su elementais);  galvosūkiai, labirintai;  gamtos garsų įrašai, filmuota medžiaga;  magnetai ir pan. |

**5.4.4. Priemonės komunikavimo kompetencijai ugdyti:**

|  |  |  |
| --- | --- | --- |
| Priemonių grupės | Pagrindinės ugdymo priemonės | Papildomos ugdymo priemonės |
| Individualaus naudojimo priemonės | Popierius (kortelės, juostelės, lapeliai);  asmeninė knygelė;  rašikliai, pieštukai; popieriniai lipdukai (įvairaus dydžio kortelės); atvirukai, vokai ir kt. | Atskiri pratybų lapai, įvairių užduočių  vaikui rinkinys;  lipdukai - raidynai, skaitmenys;  knygelės asmeniniam raidynėliui ir pan. |
| Bendro naudojimo priemonės | Knygos vaikams (knygelės, žurnalai,  vaikiškos enciklopedijos, dailės albumai ir kt.);  raidynai;  žodžių kortelės, juostelės;  stalo žaidimai su raidėmis, užrašais skirti kalbai ugdyti;  pasakų, muzikos įrašai (kompaktiniai diskai) ir kt. | Žaislinės knygelės vaikams (su  iškirptais langeliais, perspektyviniu vaizdu, turinčios vaizdo ir garso efektų); pasakų veikėjų siluetai, figūrėlės; skirtukai, žymekliai knygoms;  simboliniai lipdukai;  spausdinimo mašinėlė, kompiuteris, kompiuterinės programos (pvz., programos, padedančios vaikui suvokti, kas yra šviesa, programos, skatinančios vaikus kurti muziką, modeliuoti daiktus,  bandyti rašyti ir kt.);  kopijavimo popierius;  interaktyvi lenta. |

**5.4.5. Priemonės meninei kompetencijai ugdyti:**

|  |  |  |
| --- | --- | --- |
| Priemonių grupės | Pagrindinės ugdymo priemonės | Papildomos ugdymo priemonės |
| Individualaus naudojimo priemonės | Piešimo popierius;  pieštukai, akvarelė, guašas, teptukai ir kt. | Piešimo sąsiuvinis;  Spalvoto popieriaus rinkinys; guašas, žirklės ir kt. |
| Bendro naudojimo priemonės | Priemonės tapymui, piešimui, lipdymui, kūrybiniams darbams (įvairūs dažai: guašas, akvarelė, kreidelės, pastelė;  klijai;  balta ir spalvota kreida;  pilki ir spalvoti pieštukai;  įvairaus dydžio, pločio, storio teptukai;  žirklės, kanceliariniai peiliukai, pagaliukai ir kt.);  priemonės darbo vietai uždengti; apranga darbui su dažais;  širmelė ir kita įranga teatrui;  pirštukų lėlės, lėlės marionetės, lėlės ant lazdelių ir kt.;  apranga ir vaidybos atributika vaikams (skraistės, skrybėlės, bižuterija, karūnos ir kt.);  muzikos instrumentai (molinukai, akmenukai, lazdelės, metalofonai, ritminiai mušamieji instrumentai; muzikos centras arba garso grotuvas, būtiniausi įrašai (populiari, klasikinė, liaudies, vaikų ir kt. muzika). | Priemonės tapymui, grafiniams,  taikomosios dailės darbams (kempinės, voleliai; tušas, plunksna; adatos, vąšelis, siūlai);  štampavimo, antspaudavimo priemonės, formelės;  molbertai;  muzikinės dėžutės, muzikiniai žaislai ir pan. |

Individualias ir bendro naudojimo priemones ugdomajai veiklai pedagogas pasirenka atsižvelgdamas į vaikų amžių, gebėjimus, pomėgius, individualias savybes, poreikius.

**VI. IKIMOKYKLINIO UGDYMO TURINIO IŠDĖSTYMAS**

**Rugsėjis**

Tikslas:

Prisiminti arba susipažinti su grupės, mokyklos patalpomis, jose esančiais daiktais, grupės draugais, darbuotojais, lauko aplinka.

Uždaviniai:

* sėkminga adaptacija naujoje aplinkoje, laikymasis susitarimų (taisyklių), bendros tvarkos;
* šiltų santykių grupėje kūrimas, bandymas spręsti iškylančias problemas, mandagus bendravimas ir bendradarbiavimas tarpusavyje, pagalba draugui;
* dienos režimo laikymasis;
* sužinojimas apie pavojus grupėje ir lauke.

Siūlomos temos:

„Susipažinkime“

„Kas aš, o kas tu?“

„Mane supanti aplinka“

„Mano žaisliukai – mano draugai“

„Sodo gėrybės“

„Mano šeima ir draugai“

Atmintinos dienos, dienos. Popietės. Renginiai. Parodos. Išvykos:

* Rugsėjo 1-oji – Mokslo ir žinių diena.

Gairės temų įgyvendinimui pagal kompetencijas ir pasiekimų sritis.

|  |  |  |
| --- | --- | --- |
| Kompetencijos, pasiekimų sritys | 1 – 3 metų amžiaus vaikams | 3 – 6 metų amžiaus vaikams |
| **Socialinė.**  Savivoka ir savigarba (5 sritis),  Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas ir atkaklumas (14 sritis), Problemų sprendimas (16 sritis). | Pratinimasis jaustis saugiais, būti su draugais.  Savarankiškumo ir draugiškumo ugdymas.  Susipažinimas su grupės patalpomis, darbuotojais.  Mandagaus elgesio įgūdžių ugdymas bendraujant tarpusavyje, dalijantis žaislais.  Domėjimasis žaislais, pratinimasis juos saugoti. | Grupės tradicijų, susitarimų (taisyklių) kūrimas.  Draugiško tarpusavio bendravimo ir bendradarbiavimo skatinimas,  pagarbos, tolerancijos jausmo ugdymas.  Vyresni vaikai skatinami rūpintis jaunesniais.  Susipažinimas su grupės patalpomis, darbuotojais.  Draugams pristatomas į grupę atsineštas savo mylimiausias žaislas. Mandagaus elgesio įgūdžių ugdymas bendraujant tarpusavyje, dalijantis žaislais.  Orientavimasis grupės bei lauko erdvėje, tinkamos vietos pasirinkimas žaidimui su žaislais. |
| **Sveikatos saugojimo ir stiprinimo.**  Kūrybiškumas (17 sritis),  Meninė raiška (12 sritis),  Estetinis suvokimas (13 sritis). | Vaikų savijautos stebėjimas (kaip jie adaptuojasi naujoje aplinkoje).  Mokymasis saugiai elgtis su įstaigos inventoriumi.  Mokymasis saugiai elgtis su žaislais, atsineštais iš namų.  Mokymasis orientuotis erdvėje. | Įvairių veiksmų atlikimas su pasirinktais žaislais: bėgiojimas, skraidymas, mėtymas, ridenimas.  Aktyvus judėjimas, įsijaučiant į žaidimus, žaidžiant linksmai, gyvai, netrukdant draugams.  Žaidžiant įvairius žaidimus, sportuojant poromis padedama vaikams derinti judesius su kitais vaikais, judant bendradarbiauti.  Laisvas judėjimas patalpoje įsitikinant, kad kūnas gali judėti skirtingu tempu. |
| **Pažinimo.**  Mokėjimas  mokytis (18 sritis), Savireguliacija ir savikontrolė (4 sritis),  Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas ir atkaklumas (14 sritis), Problemų sprendimas (16 sritis). | Vaikai supažindinami su grupėje esančiais baldais (stalas, kėdė, spinta, žaislų lentyna ir pan.), prausykla, miegamuoju, tualetu.  Aiškinimasis su vaikais, kas sudaro šeimą, kiek yra šeimos narių..  Pratinimas žaisti su grupėje esančiais žaislais, skatinimas jais  domėtis, pavadinti.  Vaidmeninių - siužetinių žaidimų, susijusių su  šeima, žaidimas. | Vaidmeninių - siužetinių žaidimų, susijusių su šeima, žaidimas.  Žaislai tyrinėjami, rūšiuojami, išskiriami, atrenkami, grupuojami, trumpai juos apibūdinant.  Prisiminimas, kokius vaisius ir uogas randame sode, jų gausos ir įvairovės aptarimas.  Rūšiuojami vaisiai ir uogos, jie skaičiuojami, lyginami  pagal spalvą, skonį, dydį ir pan.  Išsiaiškinimas, kokie vaisiai auga mūsų krašte, o kokie kituose kraštuose.  Šeimos albumų, darželio nuotraukų su draugais vartymas, pokalbiai. |
| **Kalbos ir komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba (9 sritis),  Meninė raiška (12 sritis). | Sąvokų, reiškiančių patalpos dalis, žaislus, indus, baldus, suvokimas, jų atpažinimas ir įvardijimas.  Kalbėjimasis su draugais, kvietimas žaisti drauge.  Žaislų atpažinimas ir įvardijimas grupėje ir paveikslėliuose.  Savęs suvokimas (vardas, lytis), draugų vardų įsiminimas. | Žodyno turtinimas žodžiais, susijusiais su žaislais, žaidimais. Vaikų tarpusavio bendravimo skatinimas, pasakojant apie savo žaislus. Į pateiktus klausimus atsakinėjant išplėstiniais sudėtiniais sakiniais, derinant žodžių galūnes.  Grupėje esančių žaislų apibūdinimas, pokalbiai apie žaidimus su grupės žaislais.  Vaiko noro bendrauti su grupės draugais ir įstaigos darbuotojais skatinimas.  Pedagogai, bendraujant su vaikais bei klausant jų kalbos, tiria aktyvųjį ir pasyvųjį žodyną, gramatinės kalbos sandarą ir rišlios kalbos lygį.  Pokalbiai apie saugų elgesį su pasirinktomis priemonėmis (pvz., žirklės), akcentuojant, kad reikia saugoti ne tik save ar savo daiktus, bet ir grupės daiktus bei kitus vaikus.  Sąvokų „vaisiai“, „uogos“ plėtojimas vaisių ir uogų pavadinimais, požymių pagal dydį, spalvą, skonį ir pan. įvardijimas.  Skatinimas įsidėmėti vaisių ir uogų pavadinimus, kvapus, skonį, įspūdžius įvardinti, apibūdinti žodžiais, žodžių junginiais.  Žodyno turtinimas ir aktyvinimas žodžiais: sodas, obelis, slyva, kriaušė, spalva, dydis, forma,  vaisiai, nokti, prinokęs ir kt. |
| **Meninė.**  Kūrybiškumas (17 sritis), Meninė raiška (12 sritis), Estetinis suvokimas (13 sritis). | Vaikų supažindinimas su popieriumi, teptuku, akvarele, pieštukais.  Mokymas ant popieriaus lapo brėžti linijas, daryti dėmes, piešti ir aplikuoti.  Įvairios piešimo ir tapymo technikos taikymas. | Įvairios technikos naudojimas išreiškiant vasaros įspūdžius. Džiugios nuotaikos ir bendravimo jausmo pajautimas įvairioje veikloje (žaidžiant, piešiant, dainuojant ir pan.).  Vaikai laisvai pasirenka menines priemones, vaizduoja žaislus, vaisius, uogas ( piešiame, lipdome, aplikuojame ir kt.).  Įvairių galimybių išbandymas liejant ir maišant spalvas, atrandant naujus atspalvius, įvairių vaisių piešimui ir spalvinimui.  Naudojant įvairią techniką, šeimos narių arba grupės draugų portretų piešimas.  Dainelių, eilėraštukų, pasakų apie žaislus, sodo gėrybes klausymasis, animacinių filmukų žiūrėjimas, aptarimas.  Grojame įvairiais grupėje esančiais daiktais linksmas melodijas.  Judriųjų žaidimų, lavinančių saviraišką, improvizaciją, spalvų pažinimą, žaidimas.  Lietuvių liaudies ratelių, imitacinių žaidimų skambant muzikai mokymasis.  Skambant skirtingo pobūdžio muzikai, kūno judesiais pavaizduoti žaisliukus. |

**Spalis**

Tikslas:

Gilinti žinias apie spalvingiausią ir gausiausią gėrybėmis metų laiką – rudenį.

Uždaviniai:

* suvokti metų laikų kaitą;
* sužinoti apie rudens gėrybių naudą sveikatai;
* pažinti rudens gėrybių įvairovę;
* inicijuoti sveiką mitybą propaguojančią veiklą su vaikais.

Siūlomos temos:

„Duonutės kelias“

„Rudenėlio takučiu“

„Žaidžiu spalvomis“

„Daržo dovanos“

„Aš valgau sveikai“

„Nedraugaujame su Fu ir Fe“

„Miško turtai“

Atmintinos dienos. Popietės. Renginiai. Parodos. Išvykos:

* Spalio 16-oji – Pasaulinė sveiko maisto diena.
* Rudenėlio šventė.
* Paroda „Rudens gėrybės“.
* Išvyka į mišką.

Gairės temų įgyvendinimui pagal kompetencijas ir pasiekimų sritis

|  |  |  |
| --- | --- | --- |
| Kompetencijos, pasiekimų sritys | 1 – 3 metų amžiaus vaikams | 3 – 6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas  ir atkaklumas (14 sritis), Problemų sprendimas (16 sritis). | Vaikų aktyvumo skatinimas tyrinėjant aplinką.  Literatūros kūrinėlių, pasakų apie duonelės auginimą, kepimą skaitymas.  Dalyvavimas Rudenėlio šventėje, patiriant teigiamas emocijas.  Susipažinimas su daržo bei miško gėrybėmis. Trumpų eilėraštukų apie daržo ir miško turtus klausymas. | Vaikų aktyvumo skatinimas tyrinėjant aplinką.  Dalyvavimas Rudenėlio šventėje, patiriant teigiamas emocijas.  Susipažinimas su daržo bei miško gėrybėmis. Trumpų eilėraštukų apie daržo ir miško turtus klausymas, mokymasis mintinai.  Literatūros kūrinėlių, pasakų apie duonelės auginimą, kepimą skaitymas.  Duonos gamybos proceso aiškinimasis.  Pagarbos duonai, mandagaus elgesio prie stalo įgūdžių ugdymas.  Sužinojimas, kokios sąlygos reikalingos daržovių auginimui.  Skatinimas pajusti slėpiningą miško  gyvenimą, pagarbą medžiui, jo teikiamai naudai.  Siūloma pastebėti spalvas visur: gatvėje, gamtoje, kieme, namuose ir pan. |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška  (12 sritis), Estetinis suvokimas (13 sritis). | Ridenimo, bėgimo, gaudymo, kliūčių ruožo įveikimo, pusiausvyros įgūdžių  lavinimas.  Fizinių pratimų, skatinančių normalią pagrindinių judesių raidą, atlikimas.  Higieninių įgūdžių, įpročio plauti rankas prieš valgį lavinimas.  Įvairių pratimų su stilizuotomis ar tikromis daržovėmis atlikimas (peržengti, apeiti, ridenti,  eiti suoleliu ir pan.)  mandagaus elgesio prie stalo įgūdžių ugdymas.  Rudens reiškinių vaizdavimas atliekant imitacinius pratimus. | „Duonos kelio nuo grūdo iki stalo“ kuo įvairiais judesiais imitavimas.  Judrių žaidimų žaidimas.  Higieninių įgūdžių, įpročio plauti rankas prieš valgį lavinimas.  Įvairių pratimų su stilizuotomis ar tikromis daržovėmis atlikimas (peržengti, apeiti, ridenti,  eiti suoleliu ir pan.)  Mandagaus elgesio prie stalo įgūdžių ugdymas.  Ėjimas ir bėgimas pirštų galais, ant  kulnų, judėjimo krypties keitimas, įvairių kliūčių perlipimas. Mokymasis judėti saugiai.  Žaidimų, ugdančių spalvų pažinimą žaidimas.  Judrių žaidimų žaidimas, panaudojant miško gamtinę medžiagą.  Rudens reiškinių vaizdavimas atliekant imitacinius pratimus. |
| **Pažinimo.**  Mokėjimas mokytis (18 sritis), Savireguliacija ir savikontrolė (4 sritis),  Tyrinėjimas (15  sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas  ir atkaklumas  (14 sritis). | Paveikslėlių stebėjimas: iš kur ir kaip atsiranda duonelė. Supažindinimas su daržovėmis ir miško gėrybėmis: jų pavadinimais, kur jie auga, kokia jų išvaizda, atrandant skirtumus ir panašumus.  Rudens spalvų, orų permainų stebėjimas. Aiškinimasis kokių spalvų daugiausia būna rudenį. | Rudens spalvų, orų permainų stebėjimas. Aiškinimasis kokių spalvų daugiausia būna rudenį.  Pasikeitimų gamtoje pastebėjimas, pasidalijimas įspūdžiais.  Paveikslėlių stebėjimas: iš kur ir kaip atsiranda duonelė.  Pokalbiai apie duonos svarbą mūsų organizmui, sveikatai.  Supažindinimas su daržovėmis ir miško gėrybėmis: jų pavadinimais, kur jie auga, kokia jų išvaizda, atrandant  skirtumus ir panašumus.  Daržovių įvardijimas, jų spalvos, formos, dydžio, skonio  aptarimas.  Daržovių rūšiavimas, skaičiavimas, lyginimas (pagal spalvą, skonį ir pan).  Sveikos mitybos įgūdžių ugdymas, skatinant vartoti kuo daugiau daržovių.  Su mišku susijusios gamtinės medžiagos lyginimas, tyrinėjimas, matavimas, skaičiavimas.  Įsitikinimas, kad žmogaus sumanyti maisto ruošimo būdai (virimas, kepimas), pakeičia daržovių skonį, išvaizdą ir kitas savybes.  Daiktų rūšiavimas pagal tai, iš ko jie pagaminti. Dėliojimas, lyginimas, skaičiavimas, matavimas. Atkreipimas dėmesio į spalvas ir atspalvius, formas, dydžius, jų panašumus ir skirtumus. |
| **Kalbos ir**  **komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Duonos pjaustymo stebėjimas, jos ragavimas ir skonio aptarimas.  Supažindinimas su duonos atsiradimo istorija apie duonelės  kelią iki mūsų stalo.  Žodyno turtinimas, susijęs su daržovėmis, jų augimo vieta, spalvų, formų pavadinimais.  Skatinimas atsakyti į klausimus: kas?, ką veikia? Sakinių iš 2-3 žodžių sudarymas.  Supažindinimas su 2-3 rūšių  grybais, mokymas juos atpažinti paveikslėliuose.  Žodyno turtinimas žodžiais: ruduo, kaštonas, kirsti, eiti, rinkti, vėjas, lietus, gilės, kankorėžiai ir pan.  Vaikų tarpusavio bendravimo skatinimas. | Žodyno turtinimas žodžiais: javai, rugiai, kviečiai, pjauti, duonos riekelė, pluta, minkštas, pyragas, kombainas, malūnas ir kt.  Pokalbio metu vaikų skatinimas atsekti duonos gaminimo kelią.  Vaikų skatinimas prisiminti jau turimas žinias ir pratęsti pedagogo pasakojimą taisyklingais žodžių junginiais.  Žodyno turtinimas žodžiais: agurkas, apvalus, augti, bulvė, daržas, daržovės, didelės, mažos ir pan. Daržovių apžiūrėjimas, jų formos, dydžio, spalvų aptarimas, kiekių, svorio lyginimas.  Skatinimas kalbėti 3-4 žodžių  sakiniais, atsakymai į klausimus: ką darau?, ką darai?, kiek?, kodėl? Kalbant taisyklingai vartojami žodžiai, derinamos galūnės.  Įtvirtinimas sąvokos  „daržo gėrybės“, skatinimas vartoti žodžius: pintinė, krepšelis, gėrybės, rūsys, statinė, raugti, džiovinti ir pan.  Žodyno plėtimas uogų, grybų pavadinimais.  Žodyno turtinimas rudens požymių  pavadinimais: atšalo oras, diena trumpėja, naktys ilgėja, lapai pagelto, krinta ir pan. Vaizdingais posakiais: spalvingas, turtingas, auksinis ruduo, bobų vasara ir kt. Pokalbių metu skatinama kalbėti raiškiai, nuosekliai, išplėstiniais sakiniais. |
| **Meninė.**  Kūrybiškumas (17 sritis), Meninė raiška (12 sritis),  Estetinis suvokimas (13 sritis). | Mokymasis lipdyti iš plastilino, sūrios tešlos duonos kepalėlius, riestainius ir pan.  Rudens gėrybių kompozicijų kūrimas, panaudojant natūralius dažus (dažyti burokėliu, morka, lapais ir pan.).  Įvairių formų piešimas, štampavimas.  Darbelių iš gamtinės medžiagos, gaminimas, vaikų kūrybiškumo skatinimas, laisvai improvizuojant. | Patirtų įspūdžių piešimas, duonos ar pyrago gaminių lipdymas.  Atrandamos ir panaudojamos natūralios gamtos sukurtas formas, dažai ir spalvos, pabandoma kurti rudens gėrybių kompozicijas.  Dainuojamos dainelės su judesiais.  Žaidžiami muzikiniai žaidimai apie daržoves, grybus, rudens gamtos reiškinius.  Muzikos klausymas, jos aptarimas.  Naujų dainelių mokymasis.  Piešimas, aplikavimas ar kitoks  savęs išreiškimas meninėmis priemonėmis.  Vaidybinių žaidimų žaidimas.  Grožio patyrimas, atkreipiant dėmesį į rudens spalvų įvairovę.  Spalvų pažinimo įtvirtinimas, atrenkant įvairių spalvų daržoves.  Vaikų saviraiškos lavinimas. Atliekama imitaciniai pratimai, atspindintys rudens pokyčius.  Judriųjų žaidimų, lavinančių saviraišką, improvizaciją, spalvų pažinimą, žaidimas.  Grojimas pasirinktais, grupėje esančiais daiktais.  Orientacijos erdvėje, judesių  koordinacijos, mokantis šokti ugdymas.  Piešimas pieštukais, flomasteriais, guašu, akvareliniais dažais. |

**Lapkritis**

Tikslas:

Kaupti patirtį apie augalų, gyvūnų ir žmonių pasiruošimą žiemai.

Uždaviniai:

* kalbėti apie žmonių pagarbą vienas kitam;
* skirti metų laikų kaitą pagal gamtinius pokyčius;
* sužinoti apie išskrendančius žiemoti paukščius.

Siūlomos temos:

„Keičias laikas, mainos rūbas“

„Krenta lapai pamažu“

„Išskrendantys paukščiai“

„Aš noriu elgtis saugiai“

„Aš esu mandagus“

„Drabužėlių pilna spinta“

Atmintinos dienos. Popietės. Renginiai. Parodos. Išvykos:

* Lapkričio 2-oji – mirusiųjų atminimo (Vėlinių) diena.

Gairės temų įgyvendinimui pagal kompetencijas ir pasiekimų sritis.

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais  (6 sritis),  Santykiai su bendraamžiais (7 sritis), Iniciatyvumas ir atkaklumas (14 sritis), Problemų  sprendimas (16 sritis). | Pagarbosšalia esantiems žmonėms pajautimo skatinimas.  Gero elgesio, emocijų valdymo skatinimas.  Saugaus elgesio gatvėje, mokymas.  Pagalbos draugams skatinimas.  Nuotaikų kaitos pajautimas, keičiantis lauke orui.  Vaikų aktyvumo ir emocionalumo skatinimas. | Gyvensenos pagal visuomenėje priimtas elgesio normas skatinimas.  Elgesio taisyklių rimties vietose ir  susikaupimo metu aptarimas.  Pratinama susikaupti prie kapo mirusiųjų pagarbai ir atminčiai.  Savo ir šalia esančių sveikatos, poilsio ir ramybės saugojimas, tinkama kūno priežiūra, pavojingų situacijų vengimas.  Rimties meto gamtoje ir žmonių aprangoje stebėjimas.  Skirtumų ir panašumų atradimas mergaičių ir berniukų aprangoje. Mokymasis savarankiškai apsirengti.  Pagarbosir meilės gyvybei ir šalia esantiems žmonėms ugdymas.  Saugaus elgesio gatvėje ir buityje  įgūdžių ugdymas, galimų pavojų,  nusistatant saugaus elgesio taisykles, išsiaiškinimas.  Skatinimas pajusti atsakomybę už  savo ir aplinkinių sveikatą.  Gamtoje vykstančių orų permainų pastebėjimas: kaip prie jų prisitaiko žmonės, augalai, gyvūnai, kaip keičiantis orams keičiasi apranga, darbai, vaikų žaidimai.  Saugus žaidimas nepaliekant ant grindų, po kojomis išmėtytų žaislų,  taikūs ginčų sprendimai dėl žaislo, žaidimo vietos. |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška (12 sritis), Estetinis suvokimas (13 sritis). | Vaikųpratinimas atlikti įvairius judesius, pratimus skirtingu tempu judant arba stovint vietoje.  Judesių, lavinančių viso kūno koordinaciją, atlikimas.  Kūno pažinimo mokymas. Elementarių savikontrolės įgūdžių lavinimas.  Pratinimas laisvai judėti netrukdant kitiems, derinant veiksmus bei judesius.  Įvairūs pratimai pirštams, smulkiosios motorikos lavinimui. | Žaidžiant žaidimus siūlomos tvarkos, taisyklių laikymasis.  Saugaus elgesio salėje įgūdžių ugdymas, mokymas apeiti, apibėgti pavojingas vietas, kliūtis, stengiamasi pajusti, kad saugiu esama tada, kai laikomasi judėjimo taisyklių.  Judriųjų žaidimų, atspindinčių  metų laikų, orų kaitą ir pan. žaidimas.  Žaidimų su taisyklėmis, ribojančiomis judėjimo laisvumą taisyklingas atlikimas.  Savisaugos įgūdžių ugdymas.  Įvairūs pratimai pirštams, smulkiosios motorikos lavinimui.  Įvairaus judėjimo tempo mokymas: lėtai, greitai, greičiau. Ramūs žaidimai – rateliai, skatinantys dėmesingumą, judesių tikslumą.  Ritminiai šokiai ir pratimai, panaudojant muzikinius įrašus, estafetės, naudojant  įvairius aprangos elementus (kepurė, šalikas, batai ir pan.). |
| **Pažinimo.**  Mokėjimas  mokytis (18 sritis), Savireguliacija ir savikontrolė (4 sritis),  Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas  ir atkaklumas (14 sritis), Problemų sprendimas (16 sritis). | Elementarių taisyklių  mokymasis žaidžiant ramius žaidimus.  Draugų nuotaikų, atsispindinčių jų veiduose, aptarimas (linksmas, liūdnas, susiraukęs ir kt.).  Grupės aplinkos tyrinėjimas išsiaiškinant, kokie daiktai skirti  naudoti vaikams, o kurie yra pavojingi.  Saugaus elgesio gatvėje mokymasis. | Medžių stebėjimas rudenį, pasigrožėjimas spalvomis, lapų formų įvairove.  Lapuočių ir spygliuočių medžių skirtumų išsiaiškinimas.  Suvokimo, kad draudimais suaugusieji stengiasi apsaugoti nuo pavojų, bėdų ir nelaimių ugdymas.  Drabužių dėvėjimo sezoniškumo išsiaiškinimas.  Sužinojimas kaip vadinasi medžiagos, iš kurių gaminami žmonių rūbai įvairiems metų laikams.  Skaičiavimas, rūšiavimas rūbų pagal pasirinktus ar pedagogo nurodytus požymius.  Pasikalbėjimas apie rūbų priežiūrą, jų saugojimą, apsirengimo būdus (batus  aunamės, pirštines maunamės, suknelę ar megztinį velkamės ir pan.)  Mokymas taisyklingai pavadinti rūbus.  Susipažinimas su buityje naudojamais prietaisais, pokalbiai apie pavojus, kuriuos jie gali sukelti.  Mandagaus elgesio gatvėje taisyklių prisiminimas ir išsiaiškinimas, kodėl jų privalu laikytis.  Prisiminimas, kaip reikia elgtis susižeidus, kur ieškoti pagalbos.  Aiškinimasis nuo kokių nelaimių, nutikimų, bėdų mus saugo grupės taisyklės.  Patyrimo apie darbus, pramogas, orus įvairiais metų laikais plėtimas.  Išskrendančių ir žiemojančių paukščių aptarimas, įsiminimas. |
| **Kalbos ir**  **komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Knygeliųvartymas, atpažįstant ir įvardinant paveikslėlių veikėjus ir jų atliekamus veiksmus.  Bendravimo skatinimas, atsakinėjant į pateiktus klausimus, bendraujant tarpusavyje.  Žodyno turtinimas žodžiais: paltas, striukė, kepurė, šalikas, velkasi, maunasi, riša ir pan.  Vaikų skatinimas įvardinti atliekamus veiksmus rengiant lėlytę, ar stebint besirengiančius draugus. | Žodyno turtinimas vartojant medžių pavadinimus, jų lapų formą.  Žodyno turtinimas žodžiais ir jų junginiais: ant, degti, gėlės, kapas, kapinės, lankome, liūdna, nunešame, puošiama, ramu, tylu, tvarkome, uždegame žvakutę ir pan.  Žodyno turtinimas žodžiais ir jų junginiais: apsiauname, apsivelkame, batai, batukai, drabužiai, kelnės, kepurė, paltas oras, lyti, lietus ir kt. Pokalbių metu drabužių pavadinimų įtvirtinimas.  Dialogine kalba, vaikai skatinami  mandagiai paprašyti, padėkoti, vartojami mandagumo žodeliai.  Pasakojimo įgūdžių ugdymas. Skatinimas pasakoti atsakant į klausimus.  Žodyno turtinimas žodžiais, kurie reiškia pavojų.  Bendraujant su vaikais, aptariamos  įvairios pavojingos situacijos, nelaimingi įvykiai.  Pokalbio metu vaikų skatinimas atsakyti į klausimus: kada?, kodėl?, atsakinėti išplėstiniais, vientisiniais sakiniais.  Klausantis pasakų, pasakojimo, skatinama vaikus nuspėti, suvokti nelaimių priežastis, galimas pasekmes.  Skatinimas mintis reikšti suprantamai, neskubant ir su intonacija.  Išskrendančių ir žiemojančių paukščių aptarimas, įsiminimas. |
| **Meninė.**  Kūrybiškumas  (17 sritis),  Meninė raiška  (12 sritis), Estetinis suvokimas (13 sritis). | Paukštelių, medžių lapų spalvinimas ir aplikavimas spalvotu popieriumi.  Medžių lapų panaudojimas įvairiose veiklose: žaidimui, šokiui ir pan. | Paukštelių spalvinimas ir aplikavimas spalvotu popieriumi, piešimas akvarele, panaudojant įvairią techniką.  Medžių lapų liejimas akvarele arba guašu maišant spalvas.  Medžių lapų panaudojimas įvairiose veiklose: žaidimui, šokiui, estafetėms ir pan.  Paukštelių lizdų konstravimas naudojant įvairią gamtinę medžiagą bei paukštelių figūrėles.  muzikinių kūrinėlių klausymas, apibūdinama jų nuotaika.  Skatinimas mąstyti kūrybiškai, panaudojant gamtinę medžiagą, siūlus, audinio skiauteles.  Kirpimo įgūdžių lavinimas.  Žaidimų, skatinančių rūpintis savo kūnu ir gera savijauta, žaidimas.  Aplikavimas priklijuojant  plėšytas stambiai ir smulkiai detales, parenkant spalvą.  Gėrėjimasis metų laikų spalvų žaismu. Muzikinių didaktinių žaidimų žaidimas. |

**Gruodis**

Tikslas:

Įgyti žinių apie Kalėdų, Naujųjų Metų šventimo tradicijas.

Uždaviniai:

* pasiruošimas dalyvauti šventiniuose renginiuose;
* ugdyti pasakojimo, deklamavimo įgūdžius;
* pratintis bendrauti, veikti kartu, nedidelėje grupėje, kartu su visa grupe.

Siūlomos temos:

„Žiemužėlė šaltuolėlė“

„Šv. Kalėdų džiaugsmai“

„Kuo vilioja parduotuvės?“

„Pasakų karalystėje“

Atmintinos dienos. Popietės. Renginiai. Parodos. Išvykos:

* Kalėdų Senelio sutikimo šventė;
* Parodėlė „Kalėdų senelio portretas“.

Gairės temų įgyvendinimui pagal kompetencijas ir pasiekimų sritis.

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas  ir atkaklumas (14 sritis), Problemų sprendimas (16 sritis). | Žiemosvaizdų stebėjimas, džiaugimasis snaigėmis, žiemos spalvomis.  Meilės darbui ugdymas, suvokiant jo vertę.  Kalėdų nuotaikos, papročių ir tradicijų perteikimas vaikams. Dėmesingumo, klausos ugdymas, žaidžiant klausą lavinančius žaidimus. | Žinių, kad gamta užmiega, kaupdama jėgas pavasariui, praplėtimas.  Supratimas ir įsigyvenimas į žiemos džiaugsmus, išdaigas, pramogas ar  Nepatogumus, emocinis prisitaikymas prie jų.  Praėjusių metų gerų ir netinkamų poelgių prisiminimas ir aptarimas, susitaikymas, atsiprašymas, apsišvarinimas.  Nusiteikimas rimčiai, tarpusavio bendravimui ir bendradarbiavimui atliekant ruošos darbus.  Prieššventinio pasiruošimo džiaugsmo pajautimas. Užuojautos, tarpusavio pagalbos jausmo ugdymas.  Pokalbiaiapie pasiruošimą Kalėdoms.  Išbandymas įvairiausių žiemos pramogų (mėtymasis sniego gniūžtėmis, sniego senių lipdymas, važinėjimas rogutėmis ir pan.). |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška (12 sritis), Estetinis suvokimas (13 sritis). | Saviraiškos, laisvo ir ritminio judesio ugdymas.  Kuo įvairesnių kūno dalių,  judėjimo būdų, bei galimybių  atradimas. Jų panaudojimas, kuriant įvairius imitacinius siužetus.  Vaikų skatinimas laisvai  improvizuoti pagal pasakos siužetą.  Siužeto personažų vaizdavimas, naudojant judesius, mimiką ir gestus. Metų kaitos atspindžiai judrioje veikloje.  Atradimas, kad galima judėti mojuojant rankomis ir sukantis  įvairiomis kryptimis, keičiant sukimosi greitį. | Judrūs žaidimai, imituojantys žiemos reiškinius.  Imituojama pūga, sniego pusnys, snaigės, naudojant popieriaus, laikraščio gniūžtes.  Padėjimas vaikams atrasti, kaip galima išreikšti laukimą, džiaugsmą. Užduočių atlikimas ramiai, susikaupus.  Džiaugsmo pajautimas, kad galima judėti mojuojant rankomis ir sukantis  įvairiomis kryptimis, keičiant sukimosi greitį.  Pedagogo rodomų veiksmų pamėgdžiojimas, atliekant judesius pagal žodinę instrukciją.  Judesiais, mimika, kūno poza vaizdavimas kaip jaučiamės, elgiamės esant įvairiam orui (sningant, pučiant vėjui ir pan.) judesių atlikimas tam tikru greičiu, nurodyta kryptimi.  Saviraiškos ugdymas naudojant muzikinius įrašus.  Kartu su vaikais ruošimasis Kalėdų Senelio sutikimo šventei. Džiugios nuotaikos sukūrimas. |
| **Pažinimo.**  Mokėjimas mokytis (18 sritis), Savireguliacija ir savikontrolė (4 sritis),  Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas  ir atkaklumas (14 sritis), Problemų sprendimas (16 sritis). | Literatūros kūrinėlių apie žiemą klausymas.  Vaikų supažindinimas su šiltų drabužėlių pavadinimais. Mokymasis užsegti, atsegti  sagas, užtrauktukus.  Sniego savybių tyrinėjimas.  Vaikų įtraukimas į pasiruošimo šventei darbus. Eglutės žaisliukų tyrinėjimas, grupavimas, skaičiavimas.  Dienos ir nakties ritmo aptarimas.  Dangaus kūnų (mėnulis, saulė,  žvaigždės) pažinimas.  Svarbiausių metų laikų požymių prisiminimas. | Įvairių žaidimų žaidimas, laisvai improvizuojant, išreiškiant savo pojūčius.  Žiemos orų, vaizdų, spalvų, žmonių  aprangos stebėjimas.  Dalijimasis įspūdžiais apie žiemos aprašymus, vaizdus, pramogas, išgyvenimus.  Stengiamasi užbaigti pradėtus darbus,  pasižadėjimas ateinančiais metais būti geresniais, paslaugesniais, atlaidesniais.  Noro suteikti džiaugsmo kitiems ugdymas.  Ruošimasis artėjančioms Kalėdų šventėms, tvarkant ir puošiant grupės aplinką.  Šventinės nuotaikos grupėje susikūrimas. Skatinama vaikų saviraiška, puošiant aplinką, organizuojant šventinius renginius.  Ankščiau padarytų darbelių aptarimas.  Eglutės grupėje puošimas, apžiūrėjimas, grožėjimasis ja.  Pasivaikščiojimų metu kaimo sodybų apžiūrėjimas: kaip papuošti kai kurie namai, eglutės prie namų bei eglutė prie Kultūros namų.  Kaukių, rūbų apžiūrėjimas, nusiteikimas smagiam pasibuvimui su Kalėdų Seneliu. |
| **Kalbos ir**  **Komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Mokymassuvokti ir atlikti auklėtojo nurodytus veiksmus.  Žiemos vaizdų paveikslėliuose atpažinimas, jų apibūdinimas naudojant žodžius: sniegas, ledas, senis besmegenis, sninga, pučia, pusto ir kt. | Žodyno turtinimas žodžiais: sninga, snaigės, šalta, šaltis ir kt. Žiemos vaizdų stebėjimas, dalijimasis patirtais įspūdžiais.  Vaikų skatinimas atsakyti į klausimus: kada?, koks?, kodėl? Tinkamas žodžių tvarkos sakinyje parinkimas, žodžių galūnių derinimas.  Žodyno turtinimas žodžiais ir jų  junginiais: balta, blizgėti, kristi, kietas, paslysti , sniegas, snaigė, ledas, vaikas paslydo, spindi saulėje ir kt.  Kalbant tarpusavyje arba su suaugusiais skatinama vartoti sakinius, nusakančius žiemos požymius.  Klausimų pagalba skatinimas sudaryti rišlų pasakojimą iš atminties, patirtų įspūdžių.  Stengimasis sukurti vaikams laukimo nuotaiką. |
| **Meninė.**  Kūrybiškumas  (17 sritis), Meninė raiška (12 sritis), Estetinis suvokimas (13 sritis). | Vaikų skatinimas kurti ir konstruoti, gaminant darbelius iš popieriaus, plastilino.  Vaikų skatinimas laisvai judėti pagal muziką, tyrinėjimas  garso išgavimo būdų įvairiais  buities daiktais.  Savo kūno „muzikinių  instrumentų“ atradimas (rankos ploja, kojos trepsi ir pan.). | Vaikų skatinimas laisvai judėti pagal muziką, tyrinėjimas garso išgavimo būdų įvairiais buities daiktais.  Vaidyba, kaukių, sveikinimų gaminimas, žaidimais ir kita menine veikla išreiškimas savęs.  Išradingumo atsiskleidimas puošiant eglutę, grupę, ruošiant sveikinimus. Pratinimas raiškiai deklamuoti, dainuoti ir vaidinti.  Ratelių, žaidimų, dainelių, eilėraščių mokymasis.  Naujų meninės išraiškos priemonių, būdingų tik žiemos  Laikotarpiui, atradimas.  Vaikų saviraiškos skatinimas, skambant muzikai, mokymasis naujų dainelių apie žiemą.  Pasirinktos pasakos inscenizavimas.  Kalėdų Senelio portreto kūrimas pasirinkta technika.  Įvairių figūrų piešimas ir kirpimas. Jų klijavimas, dekoravimas. |

**Sausis**

Tikslas:

Skatinti domėtis miško aplinka, suvokti gamtos grožį žiemos metu.

Uždaviniai:

* ugdyti tinkamas elgesio normas su naminiais gyvūnais, laikytis higienos normų, auginant gyvūnus namuose;
* atskleisti miško gyventojų gyvenimo sąlygas ir skatinti jais rūpintis;
* plėsti supratimą apie gamtoje tykančius pavojus žiemą.

Siūlomos temos:

„Paukšteliai žiemą“

„Miško žvėreliai žiemą“

„Naminiai gyvūnai“

„Žiemos pramogos“

„Mes lipdysim sniego senį“

Atmintinos dienos. Popietės. Renginiai. Parodos. Išvykos:

* Sausio 6-oji – Trys Karaliai. Atsisveikinimas su eglute.
* Sausio 13-oji – Laisvės gynėjų diena;
* Išvyka į Kalniškės mišką.

Gairės temų įgyvendinimui pagal kompetencijas ir pasiekimų sritis

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis),  Iniciatyvumas ir atkaklumas (14 sritis), Problemų  sprendimas (16 sritis). | Vaikų džiaugsmo žiema skatinimas, aktyviai dalyvaujant žaidimuose, pramogose.  Mokymasis žaisti lietuvių liaudies ratelius, stengiantis įsiminti sakomus žodžius.  Meilės gamtai, gyvūnams ugdymas.  Pagalbos žiemojantiems žvėreliams ir paukšteliams suteikimas, globos ir rūpinimosi kitais jausmo ugdymas.  Vaikiškų literatūros kūrinėlių, trumpų pasakėlių apie paukštelius ir žvėrelius klausymas.  Ugdomas saugumo, pasitikėjimo savimi ir aplinkiniu pasauliu jausmas.  Mokoma tvarkingumo, švaros įgūdžių, kaip būti draugiškiems,  skirti ir saugoti savo daiktus, pratintis dalintis žaislais su  draugais. | Skatinimas mylėti gamtą ir gyvūnus. Mokymas padėti žiemojantiems žvėreliams ir paukšteliams.  Literatūros kūrinėlių, trumpų pasakėlių apie paukštelius klausymas.  Saugumo, pasitikėjimo savimi ir aplinkiniu pasauliu jausmo skatinimas.  Mokymasis būti tvarkingais, švariais, draugiškais, skirti ir saugoti savo daiktus.  Pratinimas dalintis žaislais su draugais.  Vaikų skatinimas džiaugtis žiema, jos siūlomomis pramogomis.  Skatinimas saugotis žiemą tykančių pavojų.  Meilės mus supantiems gyvūnams, užuojautos vargstantiems žiemą paukšteliams bei žvėreliams ugdymas, mokymas juos globoti.  Improvizavimas, judėjimas, vaidinimas: snaigių šokis, pūga, sniego pusnys, užpustytas kelias ir pan.  Supratimas, kad reikia rūpintis ne tik artimais žmonėmis, bet ir šąlančiais, badaujančiais miško gyventojais. |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška (12 sritis), Estetinis suvokimas (13 sritis). | Įvairių judesių atlikimas rankomis iš įvairių pradinių padėčių.  Mėtymo įgūdžių formavimas.  Nesudėtingų judriųjų žaidimų grupėje ir lauke žaidimas.  Vikrumo ugdymas.  Padėjimas vaikams atrasti ir tyrinėti, kaip juda kūnas. Skirtingo tempo, jėgos, krypties judėjimo naudojimas ir varijavimas.  Žaidimų pagalba mokymas būti šalia kitų ir su kitais, judėjimas, veikimas drauge, sutartinai.  Judesių koordinacijos ugdymas. | Įvairių judesių atlikimas rankomis iš įvairių pradinių padėčių.  Mėtymo įgūdžių formavimas.  Vikrumo, taiklumo, greitumo ugdymas.  Skirtingo tempo, jėgos, krypties judėjimo naudojimas ir varijavimas.  Žaidimų pagalba mokymas būti šalia kitų ir su kitais, judėjimas, veikimas drauge, sutartinai.  Judesių koordinacijos ugdymas.  Savo laikysenos kontroliavimas, atliekant įvairius imitacinius judesius.  Greitos reakcijos, reaguojant į garsinį ar žodinį signalą, lavinimas. Veiksmų derinimas su draugų veiksmais.  Mokymasis tyrinėti, vertinti savo ir kitų judesius, manipuliuojant įvairiais daiktais.  Judėjimo džiaugsmo, ritmingumo, išradingumo patyrimas.  Pojūčių lavinimas suteikiant kuo daugiau teigiamų emocijų.  Paukšteliams ir žvėreliams būdingų judesių atlikimas tam tikru tempu. |
| **Pažinimo.**  Mokėjimas mokytis (18 sritis), Savireguliacija ir savikontrolė (4 sritis),  Tyrinėjimas (15  sritis), Aplinkos pažinimas (10 sritis), Skaičiavimas ir matavimas(11 sritis), Iniciatyvumas ir atkaklumas (14 sritis), Problemų sprendimas (16 sritis). | Susipažinimas su mūsų  krašte žiemojančiais paukšteliai ir žvėreliais, jų gyvenimo ir žiemojimo sąlygomis.  Mokymas pažinti save ir kitus, aplinkos tyrinėjimas.  Žmogaus pagrindinių kūno dalių pažinimas ir įvardijimas. | Žaidimų, žaidžiamų žiemą kieme išskirtinumo išsiaiškinimas. Susipažinimas su mūsų krašte žiemojančiais paukšteliai ir žvėreliais, jų gyvenimo sąlygomis.  Išsiaiškinimas kokiomis pramogomis galima džiaugtis tik žiemos metu, kuo jos ypatingos, kokie pavojai tyko.  Mokymasis atpažinti ir pavadinti įvairius žvėrelius ir paukštelius,  aptarimas, lyginant jų išvaizdą, plunksnų, kailio spalvas.  Panašumų ir skirtumų aptarimas, lyginant su naminiais gyvūnais.  Snaigių formų tyrinėjimas, bandymas jas atkartoti sniege, popieriuje, lyginimas, skaičiavimas.  Vaikų dėmesio atkreipimas į paukštelių, kitų gyvūnų ir jų pačių paliekamus pėdsakus - visi jie skirtingi. |
| **Kalbos ir**  **Komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Bendravimo tarpusavyje skatinimas, įspūdžių žaidžiant smagius žaidimus įvardinimas, emocijų reiškimas gestais, garsažodžiais, žodžiais. Turtinamas žodynas žodžiais:  didelis, mažas, lesyklėlė, alkanas, sušalęs, lesinti ir pan. Skatinimas drąsiai reikšti savo emocijas balsu.  Turtinamas žodynas žodžiais ir jų junginiais, susijusiais su kūno dalimis, spalvų pavadinimais  ir kt. | Vaikų skatinimas apibūdinti  kiekvieno metų laiko požymius.  Į pateikiamus klausimus skatinimas atsakyti išplėstiniais sakiniais.  Žodyno turtinimas ir aktyvinimas  žodžiais ir posakiais, susijusiais su žiemos pramogomis ir galimais pavojais.  Mokymas sklandžiai pasakoti apie patirtus įspūdžius, padedant pedagogui klausimais.  Turtinamas žodynas žiemojančių paukščių pavadinimais, jų išoriniais požymiais, gyvenamųjų būstų pavadinimais, vaizdingais  posakiais, balsų pamėgdžiojimais.  Rišlaus pasakojimo skatinimas. |
| **Meninė.**  Kūrybiškumas  (17 sritis), Meninė raiška (12 sritis), Estetinis suvokimas (13 sritis). | Grupinio paveikslo apie žiemos pramogas, štampuojant, aplikuojant, piešiant kūrimas.  Namelių piešimas, aplikavimas, klijavimas.  Prie priklijuotų stambių formų smulkių detalių pripiešimas.  Piešimas panaudojant akvarelę, kreidutes, flomasterius, atrandant įvairius vaizdus.  Tapymo būdų tyrinėjimas. | Grupinio paveikslo apie žiemos pramogas, štampuojant, aplikuojant, piešiant kūrimas.  Namelių piešimas, aplikavimas, klijavimas.  Prie priklijuotų stambių formų smulkių detalių pripiešimas.  Piešimas panaudojant akvarelę, kreidutes, flomasterius, atrandant įvairius vaizdus.  Tapymo būdų tyrinėjimas.  Saviraiškos, kūrybingumo skatinimas, išreiškiant žiemos įspūdžius laisvai pasirinktomis priemones.  Improvizavimas, kuriant ritminiais vaikiškais muzikos instrumentais bei panaudojant įvairius grupėje randamus daiktus, žaislus.  Lipdymas, aplikavimas, štampavimas, spalvinimas piešimas ir t. t. paukštelių ir žvėrelių vaizdų.  Muzikinių kūrinėlių, imituojančių paukštelių ir žvėrelių judesius, elgseną klausymas.  Skatinamas vaikų kūrybiškumas.  Kirpimo žirklėmis įgūdžių ugdymas. Tyrinėjimas, kurias kūno dalis galima ritmingai judinti.  Muzikinių – didaktinių, lietuvių liaudies žaidimų žaidimas.  Domėjimasis gamtos spalvomis,  įsitikinant, kad vyraujančios  žiemos spalvos yra tylios, šaltos, skaidrios.  Įvairiomis dailės technikomis žiemos vaizdų kūrimas.  Naujų dainelių mokymasis. |

**Vasaris**

Tikslas:

Saugoti ir puoselėti tautines bei kultūrines tradicijas, stiprinti meilės, pagarbos Lietuvai jausmą.

Uždaviniai:

* susipažinti su žmonių profesijų įvairovę;
* susipažinti su Lietuvos valstybės tautiniais simboliais, turtinti kalbą vaizdingais posakiais apie Lietuvą;
* ugdyti darbštumą, formuoti darbinius įgūdžius.

Siūlomos temos:

„Mano gimtinė – Lietuva“

„Mūsų tėvelių profesijos“

„Užgavėnės“

„Aš galiu padėti“

„Mano namai“

Atmintinos dienos. Popietės. Renginiai. Parodos. Išvykos:

* Vasario 16-oji – Lietuvos valstybės atkūrimo diena.
* Švenčiame Užgavėnes.
* Užgavėnių kaukių parodėlė.
* Parodėlė „Lietuvos vėliava“.

Gairės temų įgyvendinimui pagal kompetencijas ir pasiekimų sritis

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis),  Savireguliacija  ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas ir atkaklumas (14 sritis), Problemų  sprendimas (16 sritis). | Ugdomas supratimas apie darbą, skatinamas pagalbos suteikimas draugams ir suaugusiems.  Meilės artimiausiems šeimos nariams, namams, artimiausiai aplinkai puoselėjimas.  Mokymas išreikšti savo emocijas, jų suvaldymas, skatinamas aktyvumas dalyvaujant šventėje.  Džiaugsmo išreiškimas papuoštoje grupės erdvėje. Skatinamas pastabumas.  Dalyvavimas Užgavėnių karnavalo šurmulyje. | Ugdomas supratimas apie darbą, skatinama pagalbos suteikimas draugams ir suaugusiems.  Meilės artimiausiems šeimos nariams, namams, artimiausiai aplinkai puoselėjimas.  Pratinama būti tvarkingais draugiškais, mandagias.  Ugdomas gebėjimas skirti ir saugoti savo ir kitų daiktus.  Džiaugiamasi savais namais, savo kiemu, gatve, darželiu ir jaustis saugiu.  Pagarbos ir meilės savo namams  ugdymas, siejant juos su gimtuoju kraštu, Lietuvos valstybe. Suvokimas savęs, kaip lietuvių tautos dalelės.  Atsisveikinimo su žiema, jos išlydėjimo ir pavasario sutikimo papročių, tradicijų aiškinimasis.  Dalyvavimas Užgavėnių karnavalo šurmulyje, triukšmingų linksmybių skatinimas.  Lietuvos žemėlapio apžiūrėjimas (miestai, jūra, ežerai, upės) Prisiminimas, kur buvo, ką matė, ką veikė, ką girdėjo. |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška (12 sritis), Estetinis suvokimas (13 sritis). | Skatinimas aktyviai fizinei veiklai.  Kūrimas įvairių imitacinių judesių, padėjimas pažinti, atrasti, pajusti.  Tobulinamas aktyvus judėjimas, skatinamas pagrindinių judesių taisyklingas atlikimas, savaiminis judėjimas ribotoje erdvėje. | Žaidžiami judrieji žaidimai su taisyklėmis („Paukšteliai - namo“, „Pas lokį miške“ ir pan.), ugdomas vikrumas, ištvermė, kantrybė, dėmesio sukaupimas.  Organizuojamos linksmos estafetės, draugiškos varžytuvės, naudojant Užgavėnių karnavalo personažų įvaizdžius. Žaidžiami judrieji žaidimai.  Pastabumo ir dėmesingumo ugdymas. Mokymas orientuotis erdvėje. Tenkinimas poreikio laisvai judėti, siekimas judesių įvairovės.  Skatinimas įsiklausyti į komandą ar  nurodymą ir jų atlikimas. Dėmesingumo, susikaupimo lavinimas. |
| **Pažinimo.**  Mokėjimas mokytis (18 sritis), Savireguliacija ir savikontrolė (4 sritis),  Tyrinėjimas (15 sritis), Aplinkos pažinimas (10  sritis),  Skaičiavimas ir matavimas (11 sritis), Iniciatyvumas  ir atkaklumas  (14 sritis), Problemų sprendimas (16 sritis). | Supažindinimas su Vasario 16-sios dienos reikšme, mokymas suvokti tautinius simbolius, krašto gamtos grožį.  Supažindinimas su lietuviškais papročiais ir tradicijomis,  susijusiomis su Užgavėnėmis, metų laikų kaita.  Artimiausioje aplinkoje esančių daiktų tyrinėjimas, mėginant juos skaičiuoti, dėlioti, grupuoti. | Supažindinimas su Vasario 16-sios dienos reikšme, mokymas suvokti tautinius simbolius, krašto gamtos grožį.  Supažindinimas su lietuviškais papročiais ir tradicijomis,  susijusiomis su Užgavėnėmis, metų laikų kaita.  Artimiausioje aplinkoje esančių daiktų tyrinėjimas, mėginant juos skaičiuoti, dėlioti, grupuoti.  Vartomos knygelės, mokomasi eilėraštukai, žaidimai.  Ugdomas vaikų suvokimas, kad Tėvynė prasideda nuo gimtosios vietos.  Tyrinėjamas Lietuvos žemėlapis atrandant žinomus miestus.  Skatinamas aplinkos tyrinėjimas, pastebint pokyčius, pranašaujančius pavasario atėjimą (dienos ilgėjimas, oro permainos ir pan.).  Atsisveikinimo su žiema, jos išlydėjimo ir pavasario sutikimo papročių, tradicijų aiškinimasis.  Prisiminimas lietuvių liaudies tradicijų ir papročių, susijusių su Užgavėnėmis.  Profesijų įvairovės aiškinimasis. |
| **Kalbos ir**  **komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Tautinių simbolių, vėliavos spalvų atpažinimas, mokėjimas įvardinti. Mokymas trumpų eilėraštukų, aiškiai ištariant žodžius. | Turtinamas vaikų aktyvus ir pasyvus žodynas žodžiais: Lietuva, tėviškė, vėliava, upė, jūra, Nemunas, Vilnius, sostinė.  Aptariami Užgavėnių karnavalo personažai, kaukių spalvos, formos, dydžiai. Dalijamasi šventės įspūdžiais.  Turtinamas žodynas žodžiais: kaukės, Kanapinis, Lašininis, Morė.  Pasigamintų kaukių pristatymas, jų spalvų, formų aptarimas.  Skatinimas pasakoti savo įspūdžius. |
| **Meninė.**  Kūrybiškumas (17 sritis), Meninė raiška (12 sritis), Estetinis suvokimas (13 sritis). | Atributikos, susijusios su lietuviška dvasia, piešimas ir spalvinimas.  Mokymas piešti kaukes, panaudojant kuo daugiau spalvų, atskirų detalių. Kirpimo žirklėmis lavinimas.  Žaidžiami muzikiniai - didaktiniai žaidimai.  Pasiklausoma vyresnių vaikų atliekamų dainų. | Atributikos, susijusios su lietuviška dvasia, piešimas ir spalvinimas.  Mokymas piešti kaukes, panaudojant kuo daugiau spalvų, atskirų detalių. Kirpimo žirklėmis lavinimas.  Ugdomas gebėjimas įrengti namus, kuriuose norėtų apgyvendinti savo šeimos narius.  Žaidžiami muzikiniai - didaktiniai žaidimai.  savo namų ir juose gyvenančių artimųjų vaizdavimas meninėmis raiškos priemonėmis.  Darbelių, vėliavėlių, juostelių grupės papuošimui gaminimas.  Lietuvių liaudies žaidimų, ratelių žaidimas. |

**Kovas**

Tikslas:

Plėtoti vaikų patirtį, atliekant įvairius stebėjimus, tyrinėjimus. Ugdyti gebėjimą matyti ir saugoti gamtos grožį.

Uždaviniai:

* gėrėtis aplinka;
* domėtis ir pažinti augalus, sugrįžtančius paukščius;
* saugiai elgti buityje ir lauke.

Siūlomos temos:

„Pavasaris sugrįžo“

„Sugrįžtantys paukščiai“

„Gandro sugrįžimo diena“

„Aš mokausi rūšiuoti“

„Pirmieji pavasario žiedai“

Atmintinos dienos. Popietės. Renginiai. Parodos. Išvykos:

* Kovo 11-oji – Lietuvos nepriklausomybės atkūrimo diena.
* Kovo 20 –oji – Žemės diena.
* Išvyka į Krosnos girininkiją pasižiūrėti žibučių.
* Parodėlė „Velykos“

Gairės temų įgyvendinimui pagal kompetencijas ir pasiekimų sritis.

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis),  Santykiai su  suaugusiaisiais (6 sritis), Santykiai su bendraamžiais (7 sritis), Iniciatyvumas ir atkaklumas (14 sritis), Problemų  sprendimas (16 sritis). | Imitacinių žaidimų skatinimas.  Mokymas džiaugtis pirmaisiais pavasario požymiais, atkreipiant dėmesį į dienos pailgėjimą, oro permainas ir pan.  Mokymas džiaugtis gamtos grožiu.  Supančios aplinkos stebėjimas, tyrinėjimas, augalų įvairovės suvokimas.  Vaikiškų literatūros kūrinėlių, trumpų pasakėlių apie įvairius gamtos reiškinius klausymas. | Mokymas džiaugtis pirmaisiais pavasario požymiais, atkreipiant dėmesį į dienos pailgėjimą, oro permainas ir pan.  Mokymas džiaugtis gamtos grožiu.  Supančios aplinkos stebėjimas, tyrinėjimas, augalų įvairovės suvokimas.  Vaikiškų literatūros kūrinėlių, trumpų pasakėlių apie įvairius gamtos reiškinius klausymas.  Stebėjimas darželio aplinkoje augančių medžių, krūmų, gėlių. Stebėjimas sugrįžtančių paukščių – pavasario pranašų.  Augalų įvairovės pažinimas, žinių apie medžius, krūmus, gėles turtinimas, mokymasis suprasti saulės šilumos, šviesos, vandens svarbą augalams.  Žmogaus poveikio augalams pasekmių įvertinimas.  Skatinimas saugoti ir globoti sugrįžtančius paukščius.  Supažindinimas su sėklų dygimu, formavimas elementarių darbinių įgūdžių.  Apibendrinimas, kad augalai, gyvūnai ir žmonės maistą gauna iš žemės. |
| **Sveikatos saugojimo ir stiprinimo.**  Kūrybiškumas (17 sritis), Meninė raiška (12 sritis), Estetinis suvokimas (13 sritis). | Pedagogo mėgdžiojimas, judesių atlikimas pagal žodinę instrukciją.  Judesių koordinacijos lavinimas.  Draugiškumo, dėmesingumo, kūrybiškumo ugdymas.  Fizinių gebėjimų, žaismingai atliekant judesius, plėtojimas. | Pratimų, lavinančių pusiausvyrą,  taisyklingas atlikimas.  Žaidžiami įvairūs žaidimai, įsitikinant, kad galima judėti skirtingu tempu, išbandant savo kūno galimybes.  Ugdomas noras lenktyniauti, draugiškai varžytis.  Organizuojami judrieji žaidimai, imituojantys paukščių sugrįžimą,  lizdo sukimą ir kt.  Fizinių gebėjimų, žaismingai atliekant judesius, plėtojimas.  Akių žvitrumo, rankos taiklumo, mėtant į taikinį, kūno judesių koordinacijos lavinimas.  Žaidžiami imitaciniai žaidimai, pamėgdžiojant paukščiams būdingus judesius, elgseną.  Skatinimas bendrauti tarpusavyje judesiais, gestais, ritmiškai judėti nurodytame plote, kūno raumenų stiprinimas fizinių pratimų pagalba.  Skatinimas įveikti įvairias kliūtis, užduotis pagal sutartą signalą.  Vikrumo, drąsos, elgesio kontroliavimo lavinimas. |
| **Pažinimo.**  Mokėjimasmokytis (18 sritis), Savireguliacija ir savikontrolė (4 sritis),  Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas  ir atkaklumas  (14 sritis), Problemų sprendimas (16 sritis). | Supažindinimas su metų laikų kaita, atkreipiant dėmesį į permainas gamtoje, žmonių aprangoje. Susipažinimas su kai kuriais augalais, augančiais kieme.  Parskrendančių paukštelių stebėjimas, jų atpažinimas paveikslėliuose ir įvardijimas. | Besikeičiančio žemės paviršiaus, dirvožemio, oro pasikeitimų, stebėjimas.  Paukščių, jų būstų, mitybos ypatumų aptarimas.  Mokymas pažinti Lietuvoje gyvenančius paukščius.  Skatinimas rūpintis paukšteliais, globoti juos.  Mokymas pažinti paukščius iš jų giesmių, paukštelių balsų pamėgdžiojimų.  Stebima, tyrinėjama, lyginama medžių, krūmų, gėlių, jų žiedų, lapų dydžiai, formos, spalvos, atspalviai, kvapai. Parskridusių gandrų stebėjimas šalia įstaigos.  Vaikų žinių, įgytų stebint lapuočių medžių bei krūmų pumpurų  skleidimąsi, sisteminimas ir apibendrinimas.  Siekimas, kad vaikai suvoktų grėsmingos žmonių įtakos gamtai pavojų.  Žinių apie šiukšlių rūšiavimą gilinimas. |
| **Kalbos ir**  **komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Žodyno turtinamas žodžiais ir jų  junginiais: medis, gėlė, saulė šviečia, pieva, lapelis,  lizdas, vėjas ir kt.  Skatinimas kalbėti, atsakant į klausimus.  Paukščių balsų, vėjo šniokštimo pamėgdžiojimas.  Mokymas aiškaus žodžių junginių tarimo. | Turtinamas vaikų aktyvus  ir pasyvus žodynas žodžiais, nusakančiais artėjančio pavasario požymius.  Džiaugiamasi pirmaisiais pavasario žiedais.  Turtinamas žodynas žodžiais ir jų  junginiais: ant, arti, augti, aukštai, dygti.  Turtinamas žodynas žodžiais ir jų junginiais: čiulbėti, inkilas, klykti, kuodas, lizdas, parskristi, sugrįžti, parskrendančių paukščių pavadinimais, balsų pamėgdžiojimais ir kt.  Apibūdinti pasirinktą paukštį, pagal pedagogo pasakojimo pavyzdį.  Skatinama atsakyti į klausimus pilnais sakiniais.  Pasakojimo įgūdžių ugdymas, sudarant apibūdinamąjį pasakojimą apie pavasarį.  Skatinimas įsidėmėtus augalus, kvapus, garsus, įspūdžius įvardinti, apibūdinti žodžiais, žodžių junginiais.  Klausantis eilėraščių stengtis juos išmokti mintinai. |
| **Meninė.**  Kūrybiškumas (17 sritis), Meninė raiška (12 sritis), Estetinis suvokimas (13 sritis). | Mokymas kurti įvairius raštus popieriuje, piešiant vaškinėmis kreidutėmis.  Įvairių darbelių puošimas brūkšneliais, taškeliais,  linijomis.  Medžių lapelių, gėlyčių žiedlapių piešimas štampuojant teptuku. Skatinama eksperimentuoti su  spalvomis. | Mokymas kurti įvairius raštus popieriuje, piešiant vaškinėmis kreidutėmis, akvarele, guašu, flomasteriu.  Įvairių darbelių puošimas brūkšneliais, taškeliais, linijomis.  Medžių lapelių, gėlyčių žiedlapių piešimas štampuojant teptuku. Skatinama eksperimentuoti su  spalvomis.  Žaidžiami žaidimai apie pavasarį.  Išreiškiami įspūdžiai lipdant, aplikuojant ar kitaip veikiant.  Darbelių, verbų gaminimas, piešinių piešimas.  Pavasario vaizdų, reiškinių, paukščių  Piešimas, aplikavimas, štampavimas, lipdymas.  Lankstymo, kirpimo įgūdžių ugdymas, įvairių paukštelių gaminimas, jų spalvinimas, puošimas naudojant kuo įvairesnę techniką, vaikų fantazijos skatinimas.  Muzikinių žaidimų žaidimas.  Grojimas akmeniukais ritminius  motyvus.  Paukščių piešimas, jungiant taškelius. |

**Balandis**

Tikslas:

Siekti savo ir kitų saugumo, fizinio aktyvumo, sveikos ir saugios gyvensenos įgūdžių.

Uždaviniai:

* Pažinti savo kūno dalis, suvokti savo fizinę būklę, rūpintis savo higiena;
* įgyti pasitikėjimo savimi ir savo jėgomis;
* ugdyti lankstumą, vikrumą, valią, ištvermę, drąsą;
* domėtis vandens svarba žmogaus gyvenime.

Siūlomos temos:

„Mano knygelės“

„Aš sportuoju“

„Draugaujame su muilu ir vandeniu“

„Meluoti negarbinga, meluoti negražu“

„Gyvenu švarioje aplinkoje“

Atmintinos dienos. Popietės. Renginiai. Parodos. Išvykos:

* Balandžio 2-oji – Tarptautinė vaikiškos knygos diena.
* Koncertas „Mamytei“.
* Parodėlė „Velykos“.

Gairės temų įgyvendinimui pagal kompetencijas ir pasiekimų sritis.

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas  ir atkaklumas  (14 sritis), Problemų sprendimas (16 sritis). | Mokymas gėrėtis knygelių įvairove.  Pagarbos knygoms ugdymas, skatinimas jas saugoti.  Skaitomų pasakėlių nuotaikos, pagrindinių veikėjų išgyvenimų analizavimas.  Skatinimas laikytis asmens higienos taisyklių, ugdomas supratimas  apie jų svarbą. | Ugdomas vaiko gebėjimas rūpintis savo sveikata, prisitaikant prie aplinkos, pajuntant savo kūno galimybes, vertę.  Prisiminimas asmens higienos  taisyklių, skatinant norą augti  sveikam, stipriam, gražiam. Sveikos gyvensenos įgūdžių ugdymas.  Mokymas įsijausti į kūrinio nuotaiką, jausmus, klausantis deklamuojant ar pasakojant.  Pasakų reikšmingumo ir svarbos vaikų gyvenime pajautimas, supratimas, kad pasakos atspindi žmonių gyvenimą, yra pamokančios.  Susipažinimas su įvairiomis knygomis: enciklopedijos, pasakų knygelės, žurnalai ir pan.  Skatinimas domėtis knygomis.  Stebimas vaikų susidomėjimas pasakomis.  Teigiamo požiūrio į vaidybą ugdymas. |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška (12 sritis), Estetinis suvokimas (13 sritis). | Mokymas atlikti daugiau pratimų, sąlygojančių kūno padėties kaitą erdvėje, lavinančių dėmesį. Pagrindinių judesių atlikimo įgūdžių formavimas.  Mokymasis įvairių žaidybinio pobūdžio užduočių atlikimo. Nesudėtingų kliūčių įveikimas einant, pusiausvyros išlaikymas.  Kamuolio ridenimo įgūdžių formavimas.  Siužeto pagalba pakartojama jau mokami judėjimo būdai, įgūdžiai.  Siekiama, kad vaikas kuo daugiau  judėtų. | Prisimenama saugaus elgesio grupėje ir lauke, judrių žaidimų metu taisyklės.  Skatinama vaikų saviraiška, naudojami muzikiniai įrašai, pasakų siužetai, atliekami imitaciniai pratimai.  Ugdomas noras dalintis, susitarti dėl bendrų veiksmų.  Atliekami pratimai rankoms ir kojoms.  Fizinių pratimų su pasirinktais  žaislais atlikimas. Bendravimo džiaugsmo patyrimas.  Mokymasis įvairiai judėti ir atsipalaiduoti.  Kvėpavimo pratimai.  Veikloje naudojimas įvairių kliūčių, ieškojimas kuo įdomesnių jų įveikimo būdų.  Įvairių sporto šakų imitavimas. Judėjimo įgūdžių tobulinimas. |
| **Pažinimo.**  Mokėjimas mokytis (18 sritis), Savireguliacija ir savikontrolė (4 sritis),  Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas  ir atkaklumas  (14 sritis), Problemų sprendimas (16 sritis). | Ugdomi skaičiavimo įgūdžiai, skaičiuojant pasakų veikėjus, knygeles.  Knygų rūšiavimas pagal nurodytus požymius.  Draugiškas bendravimas tarpusavyje, žaidžiant įvairius žaidimus.  Mokymas savitvarkos, skatinimas noras padėti draugui tvarkant grupę.  Supažindinimas su įvairių pasakų personažais, intuityvus skaitomos pasakos ir iliustracijos ryšio supratimas. | Ugdomas gebėjimas domėtis įvairiomis knygomis, raidėmis, paveikslėliais.  Grupėje esančių knygelių tyrinėjimas, aptarimas jų panašumų ir skirtumų, rūšiavimas pagal įvairius požymius.  Stengiamasi kalbėti taisyklingai, raiškiai.  Per įvairią veiklą įgyjamas patyrimas ir pagrindinės žinios apie sveiką gyvenseną. Leidžiama vaikui pajusti, kad gera jo sveikata ir savijauta yra sėkmingo jo ugdymo(-si) sąlyga.  Ugdomas mokėjimas saugoti savo ir šalia esančių sveikatą, poilsį ir ramybę, tinkamai prižiūrėti kūną, nesudaryti pavojingų situacijų.  Kūno dalių atpažinimas ir įvardijimas.  Kūno tyrinėjimas judesyje, ramybės būsenoje, aiškinimas, kaip mūsų kūnas keičiasi augant.  Sužinojimas kas saugo ir stiprina žmonių sveikatą, o kas jai kenkia.  Dėmesio atkreipimas į berniukų ir mergaičių kūno kai kuriuos išorinius skirtumus: plaukų ilgį, raumenų jėgą ir kt.  Širdies plakimo pajautimas, užčiuopiamas pulso dažnis ilsintis ir po aktyvios veiklos. |
| **Kalbos ir**  **komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis), Meninė raiška (12 sritis). | Paveikslėlių apibūdinimas trumpomis frazėmis.  Skatinimas ir mokymas rūšiuoti  knygas pagal dydį, jas aptariant, bendraujant ir žaidžiant. Turtinamas žodynas žodžiais: šukos, veidrodis, muilas, rankšluostis.  Įtvirtinami mandagumo įgūdžiai  (ačiū, prašau, atsiprašau, sudie ir t. t.).  Padedant auklėtojai, trumpų pasakėlių sekimas, gyvūnų pamėgdžiojimas įvairiais garsais, judesiais. | Turtinamas aktyvusis ir pasyvusis  žodynas žodžiais ir jų junginiais, susijusiais su knyga.  Mokomasi lyginti turimas knygas pagal dydį, žanrą ir t. t.  Klausomasi skaitomų tekstų, mokomasi atsakyti į klausimus pilnais sakiniais.  Turtinamas žodynas žodžiais ir jų junginiais: apsiauti, apsivilkti, batukai, drabužiai, kelnės, kepurė, oras, lietus, paltas, rankšluostis, dantų šepetukas ir kt.  Pokalbio metu įtvirtinamos žinios apie drabužius, drabužių pavadinimus.  Lavinama dialoginė kalba, skatinama vaikus prašyti, vartojant mandagumo žodelius, taisyklingai įvardinami savo atliekami veiksmai.  Mokymas išklausyti pasirinktą pasaką.  Klausymas sekamų pasakų, išreiškiant jų nuotaiką, suvokiant, kad pasakose visada nugali gėris.  Domėjimosi literatūros kūriniais ugdymas.  Pratinimas dėmesingai klausyti ir  emocingai suvokti skaitomą kūrinį.  Skatinimas dalyvauti nesudėtingų siužetų inscenizavime.  Savarankiškas pasakos sekimas, naudojantis iliustracijomis. |
| **Meninė.**  Kūrybiškumas (17 sritis), Meninė raiška (12 sritis), Estetinis suvokimas (13 sritis). | Kuo įvairesnės technikos ir spalvų paletės panaudojimas, spalvinant pasakų veikėjus.  Eksperimentavimas įvairiomis medžiagomis: plastilinu, sūria tešla.  Mokymas spalvinti piešinėlius, įvairias geometrines ir netaisyklingas formas jungiant į visumą, išmėginant įvairias menines priemones. | Kuo įvairesnės technikos ir spalvų paletės panaudojimas, spalvinant pasakų veikėjus.  Eksperimentavimas įvairiomis medžiagomis: plastilinu, sūria tešla.  Mokymas spalvinti piešinėlius, įvairias geometrines ir netaisyklingas formas  jungiant į visumą, išmėginant įvairias menines priemones.  Išreiškimas savęs, savo nuotaikų įvairiomis meninėmis priemonėmis.  Inscenizuojama pasirinkta pasaka.  Kolektyvinių darbelių, bendraujant ir bendradarbiaujant su kitais vaikais, kūrimas. |

**Gegužė**

Tikslas:

Plėsti supratimą apie šeimą, jos vertybes. Supažindinti su išvykų ir kitų

pramogų praleidimo gamtoje, ypatumais.

Uždaviniai:

* suvokti dėkingumo ir pagarbos šeimai prasmę. Domėtis ir rūpintis šeima;
* domėtis vasaros gamta;
* susipažinti su kaimo kraštovaizdžiu, žmonių gyvenimu ir darbu.

Siūlomos temos:

„Mama, tu kaip saulė“

„Mano tėtis – pats geriausias“

„Mano šeima“

„Piešiame gėles“

„Žalioje pievoje“

„Ateina vasara pas mus“

Atmintinos dienos. Popietės. Renginiai. Parodos. Išvykos:

* Pirmasis gegužės sekmadienis – Motinos diena.
* Gegužės 15-oji – Šeimos diena.
* Pirmasis birželio sekmadienis – Tėvo diena.
* Koncertas „Mamytei“
* Atsisveikinimo su darželiu šventė.
* Birželio 1-oji – Tarptautinė vaikų gynimo diena.

Gairės temų įgyvendinimui pagal kompetencijas ir pasiekimų sritis.

|  |  |  |
| --- | --- | --- |
| Kompetencijos, pasiekimų sritys | 1–3 metų amžiaus vaikams | 3–6 metų amžiaus vaikams |
| **Socialinė.**  Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas  ir atkaklumas  (14 sritis), Problemų sprendimas (16 sritis). | Mokymas drąsiai išreikšti savo jausmus.  Skatinimas parodyti meilę ir  pagarbą savo šeimos nariams.  Puoselėjama meilė gamtai, mokymas rūpintis ja, saugoti  ir tausoti.  Atidus apžiūrėjimas nedidelio žemės plotelio. Stebėjimas, kokių ir kiek žolynų žaliuoja, ar nežydi koks žiedelis, ar nėra kurmio būsto, ar neropoja skruzdėlytė, vabalėlis. | Ugdomas vaikų gebėjimas padėti mamytei jos darbuose, suprasti kam skirta Motinos diena, įsidėmėti kada ji švenčiama.  Parodoma meilė ir pagarba savo mamytei geru žodžiu, švelnumu, paslauga.  Pasimokoma švelnių, šiltų kreipimosi į mamytę žodžių, eilėraštukų.  Motinos dieną mamytės pradžiuginamos dovanėlėmis, išmoktais eilėraštukais, šokiais, dainelėmis.  Meilės ir pagarbos ugdymas tėčiui, didžiavimasis savo tėčiu, jo sugebėjimais, vyriškumu, tvirtumu. Supratimas, kad ne visi vaikai turi tėčius.  Skatinama įsiklausyti į tėvų prašymus, pamokymus ir stengtis gyventi taip, kaip tėvai moko.  Pajuntamas pavasario sodų, gėlynų, pievų, pamiškių sužydėjimas, jų gausumas, spalvingumas.  Ugdomas vaikų poreikis domėtis gamta ir pajusti, kad visi, kas gimsta gamtoje turi teisę gyventi.  Nusiteikimas džiaugtis, gėrėtis žydinčių augalų gausa, žiedų spalvomis, kvapais. Vaikų skatinimas globoti augalus, nelaužyti šakų, domėtis jų priežiūra. Meilės gamtai ugdymas.  Atidus apžiūrėjimas nedidelio žemės plotelio. Stebėjimas, kokių ir kiek žolynų žaliuoja, ar nežydi koks žiedelis, ar nėra kurmio būsto, ar neropoja skruzdėlytė, vabalėlis. |
| **Sveikatos**  **saugojimo ir stiprinimo.** Kūrybiškumas (17 sritis), Meninė raiška (12 sritis), Estetinis suvokimas (13 sritis). | Skatinamas draugiškumas. Teigiamų bendravimo ir bendradarbiavimo emocijų formavimas.  Fizinių pratimų pagalba gilinamos žinios apie pavasarį.  Vaikai atlieka pedagogo rodomus judesius.  Lavinamas šoklumas. Mokymas judėti vienas paskui kitą, atliekant nesudėtingas užduotis.  Kai kurių pagrindinių žaidimo taisyklių prisiminimas. | Judrūs žaidimai su kamuoliu (mėtyti, gaudyti, ridenti ir pan).  Atliekami fiziniai pratimai, naudojant  įvairias priemones.  Mokoma draugiškai lenktyniauti, surengti vabaliukų varžybas.  Skatinimas judėti, siekimas judesių laisvumo, tempo, ritmo pajautimo. Stengiamasi išlaikyti emocinę pusiausvyrą. Mokymas orientuotis erdvėje.  Skatinimas domėtis gamta.  Imitaciniais judesiais pievos gyventojų, joje verdančio gyvenimo vaizdavimas. Linksmų estafečių organizavimas.  Teigiamų emocijų ugdymas žaidimais. Dėmesio, švelnumo, atidumo išreiškimas savo judesiais.  Šoklumo, kojų raumenų stiprinimo lavinimas.  Judrių žaidimų lauke žaidimas.  Kūno raumenų lavinimas, atliekant fizinius pratimus. |
| **Pažinimo.**  Mokėjimas mokytis (18 sritis),  Savireguliacija  ir savikontrolė (4 sritis), Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis), Iniciatyvumas  ir atkaklumas (14 sritis), Problemų sprendimas (16 sritis). | Supažindinimas su mamyčių dirbamais darbais namuose, kaip mamytė rūpinasi savo vaikučiais ir kitais šeimos nariais.  Supažindinama su tėvelių atliekamais darbais namuose, kaip jie rūpinasi savo vaikeliu ir kitais šeimos nariais.  Supažindinimas su sode augančiais medžiais, jų lapais, žiedais, vaisiais.  Tyrinėjami pievos žolynai, gyvūnėliai, vabaliukai.  Stebėjimas ir tyrinėjimas darželio kieme esančios pievos augmenijos ir gyvūnijos. | Tyrinėjama, aiškinamasi kas žydi pievoje, sode, gėlyne, kokiomis spalvomis, kokiais kvapais džiugina mus.  Įsižiūrima į žiedų įvairovę, atkreipiamas dėmesys į dydžius, spalvas, skaičiuojami žiedlapiai, jų eilė.  Mokomasi stebėti paslaptingi įvairūs vabzdžių pasauliai artimoje aplinkoje patiriant ir atrandant jų įvairovę, skirtumus ir panašumus. Daromos išvados, kur vabzdžiai gyvena: dirvoje, ant augalų, skruzdėlynuose, vandenyje, po medžio žieve ir t. t.  Susidomėjus vartomos gamtos knygos, įsitikinama gyvybės saugojimo būtinybe.  Išsiaiškinimas, kokios priežiūros augalams reikia, kad jie sėkmingai subrandintų vaisius.  Stebėjimas ir tyrinėjimas darželio kieme esančios pievos augmenijos ir gyvūnijos.  Augalų, žolynų, vabzdžių atpažinimas ir pavadinimas, aptarimas jų elgsenos. Stebėjimas pievoje skraidančių drugelių, pastebėjimas jų sparnų spalvų įvairovės.  Ugdomas dėkingumas tėveliams už rūpestį ir meilę.  Skatinama pasidalinti įspūdžiais apie šeimos gyvenimą, ugdomas supratimas apie pagarbos, meilės reikalingumo svarbą vienas kitam. |
| **Kalbos ir**  **komunikavimo.**  Savireguliacija ir savikontrolė (4 sritis), Sakytinė kalba (8 sritis),  Rašytinės kalba  (9 sritis),  Meninė raiška  (12 sritis). | Mokymas tarti mažybinius, malonius žodelius, jais kreiptis į artimus žmones, draugus.  Trumpų eilėraštukų apie mamytę mokymas.  Turtinamas žodynas žodžiais: žydi, kvepia, šlama, dūzgia, čiulba ir pan.  Mokymas pavadinti medžius. Kvėpavimo pratimėlių atlikimas pučiant pienės pūkus, muilo burbulus.  Vabalų dūzgimo mėgdžiojimas.  Mokymas atpažinti gėles, vabzdžius. | Kalbant apie mamytę skatinama vartoti kuo daugiau mažybinių, malonių žodžių.  Mokoma klausyti ir išmokti eilėraštukų, dainelių apie mamą.  Pokalbio metu aktyvinama taisyklinga kalba.  Turtinamas žodynas žodžiais: mamos rūpesčiai, Motinos diena, dėmesys, dėmesingumas, rūpestingumas, paslaugus, patenkinta ir kt.  Kalbėjimas apie mamytę, vartojant įvairias kalbos dalis, taisyklingai tariant žodžius, tarpusavyje juos derinant.  Turtinamas aktyvusis ir pasyvusis  žodynas žodžiais ir žodžių junginiais: medis, krūmas, tulpė, narcizas, alyvos žiedai, gėlės, kvepia, lapai, žiedlapiai, laistyti ir pan.  Skatinama paįvairinti žodžiais pastebėtą  gamtos grožį.  Kalboje vartojamos sąvokos, apibūdinančios spalvą, atspalvius, dydžius, formą.  Žydinčių augalų stebėjimas, dalijimasis patirtimi, reiškiamas susižavėjimas augmenija, jos įvairove.  Skatinimas noras pasakoti apie savo tėtį, senelį, močiutę, ir kitus šeimos narius. |
| **Meninė.**  Kūrybiškumas (17 sritis), Meninė raiška (12 sritis), Estetinis suvokimas (13 sritis). | Mamos portreto tapymas, aplikavimas (akis, plaukus, nosį ir t. t.), įvairių netaisyklingų formų lipdymas, jų jungimas į viena kūrinį.  Kuriamas spalvingas žydintis sodas, pievos, gėlyno paveikslas, tapant guašu, aplikuojant plėšytine aplikacija, panaudojant štampavimo elementus.  Bandymas piešti tėčio, senelio portretus, panaudojant įvairią jau žinomą piešimo techniką. | Mamos portreto tapymas, aplikavimas (akis, plaukus, nosį ir t. t.), įvairių netaisyklingų  formų lipdymas, jų jungimas į viena kūrinį.  Mokymas gamtoje pastebėtą nuotaiką ir spalvinį augalų žaismą atkurti popieriuje.  Kuriamas spalvingas žydintis sodas, pievos, gėlyno paveikslas, tapant guašu, aplikuojant plėšytine aplikacija, panaudojant štampavimo elementus.  Bandymas piešti tėčio, senelio portretus, panaudojant įvairią jau žinomą piešimo techniką.  Pasididžiavimo žmogaus meninėmis  galimybėmis, kuriant pasirinkto šeimos nario atvaizdą, ugdymas.  Piešiami piešinėliai, komponuojamos  puokštės, kuriami padėkos žodžiai ir  skiriami gražiausi žodžiai savo mamai ir tėčiui.  Laisvas pasirinkimas priemonių  konstruojant iš lego kaladėlių, gaminant iš antrinių žaliavų bei įvairių grupėje esančių medžiagų vabzdžius, skatinama vaikų fantazija ir kūrybiškumas.  Darbelių, dovanėlių mamytėms, močiutėms gaminimas, meistravimas. |

**VII. UGDYMO PASIEKIMAI IR JŲ VERTINIMAS**

7.1. **Ugdymo pasiekimų vertinimas** – tai nuolatinis informacijos rinkimas ir jos panaudojimas, nustatant vaikų daromą pažangą, koreguojant, tobulinant pedagogo darbo būdus ir metodus. Nuolatinis ir sistemingas vertinimas padeda pedagogams įžvelgti vaiko galimybes, nustatyti problemas ir spragas, diferencijuoti ir individualizuoti ugdymą. Ugdymo pasiekimų vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais vaiko poreikiais, atitinka ugdymo(-si) tikslus.

7.2.  **Ugdymo pasiekimų vertinimo tikslas** – padėti vaikui sėkmingai ugdytis, bręsti kaip asmenybei, kaupti informaciją apie kiekvieno pasiekimus ir daromą pažangą, kad būtų galima koreguoti ugdymo procesą, priimti pagrįstus sprendimus, sudaryti sąlygas tėvams tapti lygiaverčiais vertinimo partneriais, be to, gauti grįžtamosios informacijos, kuri padėtų įvertinti pedagogų darbo sėkmę.

7.3. **Vaikų pažangos ir pasiekimų vertinimo uždaviniai –** padėti pedagogui įžvelgti vaiko ugdymo(-si) galimybes, pasiekimų lygmenį, nustatyti spragas ir problemas. Planuojant ugdymo procesą, pasirinkti tinkamiausią turinį, formas, būdus, metodus, individualizuoti ugdymą, suteikti tėvams informaciją apie vaiko ugdymą(-si), stiprinti ryšius tarp vaiko, tėvų ir įstaigos, nustatyti vaikų grupės ugdymo kokybę.

7.4. **Vertinimas bendradarbiaujant.** Pedagogai planuoja individualius susitikimus su tėvais jiems patogiu laiku ir aptaria vaiko pažangą, gebėjimus. Taip pat yra vykdoma švietėjiška veikla, išsiaiškinamas tėvų požiūris į vaiko pasiekimų vertinimą.

7.5. **Svarbiausi vaiko ugdymo pasiekimų vertinimo principai**:

7.5.1. vertinimas grindžiamas šiuolaikine ugdymo ir ugdymosi samprata, amžiaus tarpsnių psichologiniais ypatumais, vaiko poreikiais, individualiomis galiomis, gebėjimais;

7.5.2. vaiko pasiekimai ir pažanga stebimi ir fiksuojami individualiame vaiko pasiekimų aplanke pagal Ikimokyklinio amžiaus vaikų pasiekimų aprašą, kuriame išdėstyta aštuoniolika vaiko ugdymosi pasiekimų sričių su esminėmis nuostatomis ir gebėjimais, kuriuos vaikas įgyja iki šešerių metų;

7.5.3. vertinant remiamasi gerai susiformavusiais gebėjimais ir siekiama ugdyti prasčiau susiformavusius gebėjimus;

7.5.4. vaiko pasiekimams keliami skirtingi reikalavimai (gabiems vaikams – aukštesni,

menkesnių gebėjimų – žemesni); pastarieji vaikai turi siekti būtino minimalaus lygio, o gabesni – daugiau;

7.5.5. vertinama individuali kiekvieno vaiko pažanga, jo dabartiniai pasiekimai lyginami su ankstesniais;

7.5.6. remiamasi įvairiais vertinimo šaltiniais;

7.5.7. atsižvelgiama į augimo, ugdymo bei ugdymo(-si) sąlygas šeimoje.

7.6. **Vaiko pasiekimai vertinami** **du kartus per metus**: spalio mėn. ir gegužės mėn. ir fiksuojami individualiame vaiko pasiekimų aplanke. Vaikų pasiekimus vertina auklėtojos, muzikos pedagogė, logopedė, padeda vertinti tėveliai.

7.6.1 **Pasiekimai vertinami atsižvelgiant į vaikų amžių.** Atėjus vaikui į įstaigą, jam užvedama ikimokyklinio amžiaus vaikų pasiekimų vertinimo forma, kuri įsegama į ,,Vaiko aplanką“.

**VIII. NAUDOTI ŠALTINIAI IR LITERATŪRA**

1. Andrikienė R. M., Ruzgienė A. Ankstyvosios vaikystės pedagogika. Klaipėda. 2001.
2. Arbačiauskas A. (Sud.). Atestacija. Vadyba. Ugdymo filosofija. Vilnius. 1996.
3. Dėl Lietuvos higienos normos HN 75:2016 ,,Įstaiga, vykdanti ikimokyklinio ir (ar) priešmokyklinio gydymo programą. Bendrieji sveikatos saugos reikalavimai“ patvirtinimo.
4. Dodge D.T., Colker L.J., Heroman C. Ikimokyklinio amžiaus vaikų kūrybiškumo ugdymas. Vilnius. 2007.
5. Dodge D.T., Rudick S., Berke K. Ankstyvojo amžiaus vaikų kūrybiškumo ugdymas. Vilnius. 2006.
6. Einon D. Ankstyvasis ugdymas. Vilnius.2006.
7. Grinevičienė N. Vaikų žaidimai darželyje ir namie. Kaunas. 2006.
8. „Ikimokyklinio amžiaus vaikų pasiekimų aprašas“, Lietuvos Respublikos švietimo ir mokslo ministerija, 2014.
9. Ikimokyklinio ugdymo kokybė. Švietimo problemos analizė. ŠMM, 2012, rugsėjis Nr. 13 (77), ISSN 1822-4156.
10. Ikimokyklinio, priešmokyklinio ir pradinio ugdymo dermė. Tyrimo ataskaita. 2012. Prieiga internetu: http://www.ikimokyklinis.lt/uploads/files/dir574/dir28/ dir1/15\_0php.
11. Ikimokyklinis ugdymas: ką apie jo poveikį vaiko raidai sako tyrimų duomenys? Švietimo problemos analizė. ŠMM, 2011, birželis Nr. 4 (54), ISSN 1822-4156.
12. Ikimokyklinio ugdymo mokyklos vidaus audito metodika. Lietuvos Respublikos švietimo ir mokslo ministro 2005 m. liepos 22 d. įsakymas Nr. ISAK-1557.
13. Ivanovas P. Vaikų žaidimai. Šiauliai. 2000.
14. Jonaitienė I. Noriu augti sveikas. Vilnius. 2005.
15. Juodaitytė A. Socializacija ir ugdymas vaikystėje. Vilnius. 2002.
16. Jovaiša V., Juška A. Mokyklos pedagogika. Kaunas. 1996.
17. Lietuvos pažangos strategija „Lietuva 2030“, 2012. Prieiga internetu: [www.Lietuva2030.lt](http://www.Lietuva2030.lt)
18. Lietuvos Respublikos Švietimo įstatymas.
19. Metodinės rekomendacijos ikimokyklinio ugdymo programai rengti. Vilnius. 2006.

PRITARTA

Lazdijų rajono savivaldybės tarybos

2017 m. ……..d. sprendimu Nr. ….

(protokolo Nr. ------)